Αίγυπτος: 17 "τρομοκράτες" σκοτώθηκαν σε επιχειρήσεις | Capital\nΠαρασκευή, 09-Αυγ-2019 08:04\nΑίγυπτος: 17 "τρομοκράτες" σκοτώθηκαν σε επιχειρήσεις\nΟι δυνάμεις ασφαλείας της Αιγύπτου σκότωσαν χθες Πέμπτη "17 τρομοκράτες" κατά τη διάρκεια επιχείρησης εναντίον υπόπτων που οι διωκτικές αρχές θεωρούν ότι συνδέονταν με τη βομβιστική επίθεση που διαπράχθηκε την Κυριακή στο Κάιρο με αποτέλεσμα να χάσουν τη ζωή τους 20 άνθρωποι, γνωστοποίησε το αιγυπτιακό υπουργείο Εσωτερικών.\nΣε ανακοίνωση που δημοσιοποίησε, το υπουργείο ανέφερε ότι οι άνθρωποι που σκοτώθηκαν ανήκαν στη μικρή οργάνωση Χαζμ [σ.σ. Χαρακάτ Χαζμ, "Κίνημα Σταθερότητας"], που σύμφωνα με τις αρχές της Αιγύπτου αποτελεί τον ένοπλο βραχίονα των Αδελφών Μουσουλμάνων, πολιτικού κινήματος που έχει τεθεί εκτός νόμου και χαρακτηριστεί "τρομοκρατική οργάνωση". Οι Αδελφοί Μουσουλμάνοι αρνούνται ότι έχουν ένοπλο βραχίονα, διατείνονται ότι δρουν με αποκλειστικά ειρηνικά μέσα.\nΤη Δευτέρα, ο αρχηγός του Κράτους, ο Άμπντελ Φάταχ αλ Σίσι, επιβεβαίωσε ότι η σύγκρουση αυτοκινήτων και η έκρηξη που ακολούθησε σε παραλιακό δρόμο του Καΐρου ήταν "τρομοκρατική" ενέργεια καθώς ένα από τα αυτοκίνητα ήταν φορτωμένο εκρηκτικές ύλες.\nΤο υπουργείο Εσωτερικών διαβεβαίωσε ότι η Χαζμ βρισκόταν "πίσω από την προετοιμασία του οχήματος" - βόμβας. Χθες, ανέφερε ότι "εξακρίβωσε την ταυτότητα" του καμικάζι που βρισκόταν στο τιμόνι, προσθέτοντας πως ήταν "μέλος της Χαζμ, που συνδέεται με την τρομοκρατική οργάνωση των Αδελφών Μουσουλμάνων".\nΚατά την ίδια πηγή, οι δυνάμεις ασφαλείας μπόρεσαν "να εντοπίσουν μέλη πυρήνα της Χαζμ" και σκότωσαν 17 εξ αυτών κατά τη διάρκεια επιχειρήσεων στο Κάιρο και στη Φαγιούμ, όπου ένας αδελφός του καμικάζι συνελήφθη και σκοτώθηκε όταν αποπειράθηκε να αποδράσει.\nΔεν έγινε σαφές αν αυτός ο "πυρήνας", οι 17 άνθρωποι που σκοτώθηκαν, είχε άμεση εμπλοκή στην επίθεση της Κυριακής.\nΣτο ίδιο διάστημα στη χώρα καταγράφηκαν 141 κρούσματα.


Τα 63 έφθασαν τα gaming halls του ΟΠΑΠ - Κουρδιστό Πορτοκάλι\nkourdistoportocali.comEconomyΤα 63 έφθασαν τα gaming halls του ΟΠΑΠ\nΤα τελευταία τρία καταστήματα άνοιξαν σε Θεσσαλονίκη, Κιλκίς και Πάρο\nΗ εισαγωγή των Virtual Games, που αποτελεί αποτέλεσμα της συνεργασίας του ΟΠΑΠ με την Inspired Gaming, ξεκίνησε με το “ΠΑΜΕ ΣΤΟΙΧΗΜΑ Virtual Football”, το πρώτο προϊόν της νέας σειράς των “εικονικών” τυχερών παιχνιδιών. Όπως έχει γράψει το Capital.gr., θα επεκταθεί και σε άλλα virtual γεγονότα όπως μπάσκετ, τένις και ιπποδρομίες.\nΣτη δυνατότητα διανομής σημαντικών ποσών στους μετόχους με τη μορφή μερίσματος στέκεται και η Eurobank Equities σε έκθεσή της για την εταιρεία στην οποία διατηρεί σύσταση “αγορά” για τη μετοχή και την τιμή-στόχο στα 9,9 ευρώ.\nΗ χρηματιστηριακή εκτιμά ότι το κύριο ζητούμενο για το 2017 θα είναι η ανάπτυξη του δικτύου των VLTs. Όπως σημειώνει, με τις εκτιμήσεις της για ένα ημερήσιο GGR (μικτό κέρδος) στα επίπεδα των 60-77 ευρώ για την περίοδο 2017-2019, θα οδηγήσουν στη δημιουργία μιας αγοράς αξίας 970 εκατ.ευρώ. Η εκτίμηση της Eurobank Equities είναι πως κάθε αυξομείωση της τάξης των 10 ευρώ σε επίπεδο GGR “αξίζει” 20-25 εκατ.ευρώ σε επίπεδο EBITDA και 0,35 ευρώ ανά μετοχή σε επίπεδο αποτίμησης.


Harvard Business Review: Μερικές φορές είναι καλό… να βαριέσαι στην δουλειά | It's Possible\nαρχικηVIRALHarvard Business Review: Μερικές φορές είναι καλό… να βαριέσαι στην δουλειά\nΟι καλλιτέχνες λένε ότι θέλουν τον χώρο και τον χρόνο τους για να δημιουργήσουν. Ξέρουν ότι η μοναχικότητα, ακόμη και η βαρεμάρα, είναι απαραίτητη μέσα στη φάση της δημιουργίας. Τώρα όμως, αρκετοί οικονομολόγοι, ειδικοί στα social media και επιστήμονες υποστηρίζουν ότι είναι εξίσου απαραίτητη και στις επιχειρήσεις.\nΟ Scott Barry Kaufman και η Carolyn Gregoire συνέταξαν μια έκθεση για το θέμα στο Harvard Business Review, με τίτλο «Στελέχη, προστατεύστε τον ιδιωτικό σας χρόνο».\nΜερικές φορές είναι σημαντικό για το μυαλό μας να μην απαντάμε άμεσα σε διάφορα ερεθίσματα και πράγματα που μας καλούν να κάνουμε, ή ακόμη και να συγκεντρωθούμε σε ένα θέμα, αλλά να αφεθούμε στις σκέψεις μας. Σε αντίθεση βέβαια με το τι μπορεί να πιστεύει το αφεντικό σου αυτό δεν είναι τεμπελιά. Είναι μία δημιουργική φάση και μέσα από αυτήν προκύπτουν οι πιο αυθεντικές ιδέες, επειδή βυθιζόμαστε σε βαθιά κρυμμένα συναισθήματα, αναμνήσεις και σκέψεις. Κάτι τέτοιες στιγμές είναι που λειτουργούν αρκετές περιοχές του εγκεφάλου και φανταζόμαστε εντελώς νέες πραγματικότητες και τρόπους για να κάνουμε διάφορα πράγματα. Και κάπου εδώ ίσως βρίσκεται και το επόμενο project στη δουλειά.\nΗ νευροεπιστήμη άλλωστε προειδοποιεί ότι αν απαντάμε πάντα επί τόπου στα e-mails και σε όλα αυτά τα μηνύματα που δεχόμαστε, δεν θα μας μένει χρόνος για να σκεφτούμε νέες ιδέες.\n«Τείνουμε να βλέπουμε τον χρόνο που περνάμε μόνοι μας ως σπατάλη χρόνου ή ένδειξη για αντικοινωνική συμπεριφορά και μελαγχολική προσωπικότητα. Αντιθέτως, όμως, θα έπρεπε να το θεωρούμε ως σημάδι συναισθηματικής ωριμότητας και υγιούς ψυχολογικής ανάπτυξης», γράφουν στην έκθεσή τους οι Kaufman and Gregoire.\nΚι ενώ σήμερα στις περισσότερες δουλειές δεν υπάρχει ενθάρρυνση στους εργαζομένους να περνούν χρόνο μόνοι τους, οι δύο συγγραφείς υποστηρίζουν ότι αυτή η μέθοδος θα έδινε στις επιχειρήσεις το καλύτερο των εργαζομένων. Προτείνουν, λοιπόν, να δίνεται στον κόσμο η ελευθερία να εργάζεται εκτός γραφείου, ειδικά όταν απαιτούνται δημιουργικές ιδέες, να μπορεί να κάνει μία μικρή βόλτα και γενικά να παίρνει την άδεια που δικαιούται στο σύνολό της. Και εννοείται να μην δουλεύει στις διακοπές.\nHarvard Business Reviewδουλεια\nΈρευνα εξέτασε πόσο… φίλοι σου μπορ...\nΜέχρι τώρα όλοι γνωρίζαμε πως υπάρχει μία


ΒΟΤΑΝΟΘΕΡΑΠΕΙΑ - Πληροφορίες Προϊόντος - Υπερτροφές - Ρίζα Tongkat Ali (σε σκόνη)\nΓια Υψηλές Επιδόσεις - Δυναμίτης Ενέργειας (60 κάψουλες - 400mg)\nΚωδικός Προϊόντος: SF-1104\nΤο Tongkat Ali όπως και το Ginseng έχουν χρησιμοποιηθεί για χιλιάδες χρόνια για να ανεβάσουν την ενέργεια, να αυξήσουν την αντοχή και την εγρήγορση. Σύμφωνα με μία διεθνή φαρμακολογική μελέτη, που διεξήχθη το 2010, σχετικά με το tongkat alli, έχει παραδοσιακά χρησιμοποιηθεί για τις αντιβακτηριακές, αφροδισιακές, αντιδιαβητικές, αντιπυρετικές και αντιμικροβιακές ιδιότητές του.\nΕχει αποδειχθεί ότι υποστηρίζει την ορμονική ισορροπία ανδρών (συμπεριλαμβανομένης των επιπέδων της τεστοστερόνης), τονώνει τους μυς, αυξάνει τα επίπεδα ενέργειας, συμβάλει στη μείωση του σωματικού λίπους και επιβραδύνει τη διαδικασία γήρανσης.\nΤο Tongkat ali βελτιώνει αρκετά την λίμπιντο, θεωρείται επίσης σαν το καλύτερο ανδρικό τονωτικό και μέσο υποστήριξης της αρρενωπότητας. Είναι επιστημονικά επίσημο ότι το tongkat Ali προκαλεί σημαντική ανάπτυξη των μυών στους άνδρες.\nΤο Tongkat Ali βοηθάει το σώμα να δημιουργήσει ξανά τους μύες που έχει χάσει. Όσοι υποφέρουν από αρθρίτιδα προσπαθούν να χρησιμοποιήσουν τις αρθρώσεις τους το λιγότερο δυνατόν, για να μην πονέσουν. Αυτό έχει σαν αποτέλεσμα οι τραυματισμένες αρθρώσεις να χάσουν μυείς προκαλώντας περισσότερο πόνο και πρήξιμο.\nΤο Tongkat Ali δρα σε ορμονικό επίπεδο αυξάνοντας του μύες γύρο από τις τραυματισμένες αρθρώσεις και δυναμώνοντας τα.\nΕπιδιόρθωση μυών, ανακατασκευή και την ανάπτυξη.\nΑύξηση της αρρενωπότητας.\nΤρόπος χρήσης: Η συνιστώμενη ημερήσια δόση είναι, ένα κουταλάκι του γλυκού μία φορά την ημέρα ανακατεμένο σε νερό. Άν δεν σας αρέσει η γεύση του μέσα στο νερό, μπορείτε να προσθέσετε ένα κουταλάκι του γλυκού σε κάποιο χυμό της αρεσκείας σας.


Συμβουλες σε Τεχνικά θέματα, επισκευές, ζημιες, ανακαινίσεις, αναπαλαιώσεις, diy και λοιπές εργασίες - Σελίδα 241 - Μπλα Μπλα - Insomnia.gr\nΣελίδα 241 από 505\n3 λεπτά πριν, kostakiss είπε\nεχω παει σε 5-6 καταστηματα,δεν είχα πρόταση για τις παραπανω.\nΣε ποια πηγές;\nΚαλά κάθε κατάστημα και υπάλληλος προσπαθεί να σπρώξει αυτά που θέλει να σπρώξει (τα πιο ακριβά, αυτά που δεν φεύγουν εύκολα κτλπ)\nΟι μάρκες που σου είπα, είναι οι πιο γνωστές στον χώρο. Παντού βρίσκεις ανταλλακτικα για πλάκα.\nΕπεξ/σία 18 Δεκεμβρίου 2019 από stelios18120\nσε μεγαλα στην ανατολικη Θεσσαλονικη.\nμη τους κανουμε και διαφημιση 😛\nΕφόσον θέλεις εντοιχισμενα, πηγαινε για τις μάρκες που σου είπα πιο πριν και θα είσαι οκ.\nΜην πας σε άγνωστες μάρκες, οι μάρκες που δεν "δουλευονται" στην αγορά γιατί μπορει να εχεις θέμα ανταλλακτικών.\nεκτος απο τις 2 ιταλικες που προτεινες ,μπορεις να μου πεις μερικες ακομα να ξερω τι να αποριψω και τι οχι.\n5 λεπτά πριν, kostakiss είπε\nΠάντα σε εντοιχισμενα μιλάμε;\nΑν ναι τσέκαρε και vitruvit βγάζει ωραία κομμάτια.\nΠαρε ιδέες και βάζεις ότι σου αρέσει. Απλά μην πας σε άγνωστες μάρκες.\nΚαλή συνεχεια 👍👍\nΕχει ασχοληθεί κανεις με υγρομονωση σε μπάνιο/ντους;\nΓενικά οι περισσότερες εταιρίες έχουν παρόμοια λυση με τσιμεντοειδες στεγανωτικό.\nΒεβαια τα 20kg ειναι πανακριβα 45€ και θεωρητικα βγάζουν μονο 5,5 τετραγωνικά οταν θες μαζι με τους τοιχους πολλά ή έστω το χωρο της ντουσιέρας και το πάτωμα.αρμους άνετα πας 500ευρω για 2 μπανια με μονο τα στεγανωτικα και αστάρι χωρια που το αν θα τοποθετηθουν σωστα ειναι άλλη ιστορια.\nΣκέφτομαι ως πιο οικονομικη τη λυση της isomat με aquamat (δεν ειναι ελαστικο οπως της sika) με ελαστικο στους αρμους/γωνιες. Στη τσιμετοκονια και στους τοιχους θα βαλω revinex για αστάρι πρωτου μπουν αυτά.. Τι πιστευετε;\n3 minutes ago, divo said:\nπροσωπικα εχω grohe 30 χρονια χωρις να εχει παθει τιποτα αι εχουν μεγαλωσει και 2 παιδια με οτι αυτο σημαινει αλλα και μια ideal που εχω στο μπανιο παλι δεν εχει παθει κατι.\nτα καταστηματα θα κοιταξουν να σου πουλησουν αυτο που εχουν και θα ειαι το τελειο. και οι υδραυλικοι θα σου πουν γι αυτο που βγαζουν τα περισσοτερα απο το μαγαζι που ψωνιζουν😎\nελαχιστοι μου ειπαν την αληθεια,απλα ολα οσα ακουσα τα φιλτραρα και νομιζω εχω βγαλει καποια συμπερασματα πλεον.\nδυστηχως ομως οι εταιρειες δεν ειναι οπως τοτε.\nαπλα ηθελα να ακουσω και την αντικειμενικη γνωμη των ινσομνιακ\nΕπεξ/σία 18 Δεκεμβρίου 2019 από kostakiss\nΈκανα ανακαίνιση στο μπάνιο μου πριν 6 μήνες. Όσα μαγαζιά κι αν γύρισα στην πόλη, οι περισσότεροι πωλητές με κούρασαν με το ύφος expert που είχαν και την διάθεση για δάγκωμα. Οι περισσότερες τιμές που μου έδιναν ήταν με μεγάλο καπέλο σε σχέση με αυτές που έβλεπες στο internet.\nΤο μόνο που θα άλλαζα από όσα έβαλα, ήταν η μπαταρία νιπτήρα που ήταν μια φθηνής σειράς Grohe. Θόρυβος και κακά παρελκόμενα (υλικά, βαλβίδα κτλ.).\nΕντοιχιζόμενο καζανάκι Geberit δαγκωτό, θα βρίσκεις ανταλλακτικά για 50 χρόνια. Ότι θα πάρεις εντοιχιζόμενο να φροντίσεις να είναι επώνυμο και ποιοτικό γιατί η αντικατάσταση του είναι σύνθετη.\nΑν θέλεις κάτι να ρωτήσεις, στην διάθεση σου.\n1 minute ago, stelakis1914 said:\nιδιο ακριβως συναισθημα. ο καθένας προτείνει τα δικά του σαν καλύτερα και κάθε φορά που το καταλαβαίνω θέλω απλά να εξαφανιστώ.\nτην grohe κι εγω λιγο που την επιασα σε εκθεση ,αυτο καταλαβα,αλλα νομιζα οτι ειναι επειδη ηταν εκθεσιακη.\nτελικα για μπαταρια τι θα εκανες τωρα αν ειχες δευτερη ευκαιρια?? (αφου εισαι και θεσσαλονικη)\n4 λεπτά πριν, kostakiss είπε\nΓια μπαταρία νιπτήρα θα έδινα περισσότερα χρήματα από όσα έδωσα και ίσως προτιμούσα κάποια ιταλική. Ήταν από τα είδη που έκανα ψαλίδι για να πέσει το κόστος και δεν μου έκατσε. Δεν θα απέκλεια την Grohe αλλά νομίζω ότι για να πάρεις την φημισμένη ποιότητα της, θα πρέπει να ξοδέψεις τουλάχιστον 30% περισσότερα από ότι σε μια αντίστοιχη ιταλική.\n39 minutes ago, stelakis1914 said:\nποια ειδες και μετανιωσες που δεν αγορασες?\nΔεν έχω εντοιχιζόμενη μπαταρία νιπτήρα αλλά συμβατική εξωτερική. Αν αγόραζα σήμερα μπορεί να επέλεγα αυτήν\n3 ώρες πριν, panos4tw είπε\nΜε νερο στο κυκλωμα και χειμωνα δυσκολο να αλλαξει το βανακι\nΑν είναι να κάνουμε επισκευες μονο καλοκαιρι και χωρις νερο στο κύκλωμα τότε πανε τα μαγαζιά τα κλείσαμε\nΗ αλλαγη στο βανακι είναι υποθεση 10-15 λεπτων, πληρωση-εξαερωση και εισαι κυριος.


ΔΙΑΚΟΣΜΗΤΙΚΟ ΠΑΙΔΙΚΟ ΣΚΑΜΠΩ ΣΧ. ΜΑΪΜΟΥ, Φ27Χ27ΕΚ. (FYLLIANA)\nΚωδ. Προϊόντος: 373-00-600\nΔιακοσμητικό παιδικό σκαμπώ στρογγυλό, από μελαμίνη με υφασμάτινη επένδυση σε σχέδιο "Μαϊμού". Πρόκειται για ένα πολύ χαριτωμένο και κομψό σκαμπώ που θα ξετρελάνει τα παιδιά και θα ταιριάξει μοναδικά στο παιδικό δωμάτιο!


Πωλείται Mονοκατοικία 110 τ.μ. στον Κορινό Πιερίας – Μεσιτικό Γραφείο Girni Real Estate Κατερίνη, Ακίνητα Πιερίας , Αγορά σπιτιού\nΠωλείται Mονοκατοικία 110 τ.μ. στον Κορινό Πιερίας - Παραλία Κατερίνης - Δήμος Κατερίνης - Ν.ΠΙΕΡΙΑΣ\nΚωδικός Ακινήτου : 00489Α\n110 τ.μ5 Υπνοδωμάτια1 Τουαλέτα Προσθήκη στα Αγαπημένα Εκτύπωση\nΠωλείται παραθαλάσσια μονοκατοικία 110 τ.μ. στον Κορινό Πιερίας. Το συνολικό εμβαδόν του κτίσματος είναι 110 τ.μ. σε 500 τ.μ οικόπεδο. Διαθέτει: 5 Υπνοδωμάτια, Σαλόνι, Κουζίνα, Μπάνιο, Τζάκι, Κήπο, Μπάρμπεκιου και έχει θέα στη θάλασσα.\nΤΙΜΗ ΑΝΑ Τ.Μ.: € 1.227\nΕΠΙΠΛΕΟΝ ΧΑΡΑΚΤΗΡΙΣΤΙΚΑ: Θέα στη θάλασσα, Tζάκι, Μεγάλο Κήπο, Μπάρμπεκιου\nΚΩΔΙΚΟΣ ΠΕΛΑΤΗ: Π00301\nΠωλείται Ξενοδοχείο 400 τ.μ. στην Ολυμπιακή Ακτή Πιερίας.… Διαβάστε Περισσότερα


Netflix: Δίνει «Το Παιχνίδι» λύση σε ανεξιχνίαστο θάνατο; | Athens Voice\nΟ Ρέι Ριβέρα με τη γυναίκα του, Άλισον Ι Άλυτα Μυστήρια © Netflix\nΧρήστης του ίντερνετ βρήκε ομοιότητες του ανεξιχνίαστου θανάτου του Ρέι Ριβέρα στη σειρά ντοκιμαντέρ «Άλυτα Μυστήρια» με την ταινία «Το Παιχνίδι» του 1997.\nΗ σειρά «Άλυτα Μυστήρια» του Netflix εξετάζει ανεξιχνίαστες υποθέσεις και ένας χρήστης του ίντερνετ ίσως βρήκε λύση σε υπόθεση μέσα στην ταινία «Το Παιχνίδι».\nΗ σειρά ντοκιμαντέρ «Άλυτα Μυστήρια» («Unsolved Mysteries») ανέβηκε κατευθείαν στην κορυφή του αμερικανικού TOP 10 τηλεθέασης στο Netflix, όπως και στις κορυφαίες θέσεις στην Ελλάδα (νούμερο 3 αυτή τη στιγμή στη χώρα μας).\nΆλυτα Μυστήρια | Επίσημο τρέιλερ | Netflix\nVideo of Άλυτα Μυστήρια | Επίσημο τρέιλερ | Netflix\nΗ τεράστια επιτυχία του μου προξένησε εντύπωση αλλά εδώ έχουμε την επιστροφή μίας πολύ επιτυχημένης τηλεοπτικής σειράς που παιζόταν σε διάφορα κανάλια στην Αμερική από το 1987 μέχρι και το 2002, με συνολικά 580 επεισόδια. Μέχρι που ανέλαβαν οι παραγωγοί του «Stranger Things» να της δώσουν νέα ζωή, αυτή τη φορά μέσα από το Netflix. Κάθε επεισόδιο των «Άλυτων Μυστηρίων» ερευνά μία παράξενη και ανεξιχνίαστη υπόθεση, εξαφανίσεις και περίεργους θανάτους ανθρώπων, ακόμα και απίθανες θεωρίες συνωμοσίας και παραφυσικά φαινόμενα (εξωγήινοι, φαντάσματα). Στα περισσότερα επεισόδια μιλάνε μέλη της οικογένειας του ανθρώπου που έχει εξαφανιστεί ή δολοφονηθεί, οι αστυνομικές αρχές και αξιωματούχοι της κάθε πόλης, φίλοι και άνθρωποι που ίσως είδαν κάτι.\nΣτο τέλος του κάθε επεισοδίου, οι συντελεστές της σειράς ζητάνε τη βοήθεια των τηλεθεατών, αν κάποιος γνωρίζει κάτι που μπορεί να βοηθήσει τις αρχές να δώσουν λύση σε κάποια ανεξιχνίαστη υπόθεση. Σαν να λέμε ότι η Αγγελική Νικολούλη έλειπε για σχεδόν 20 χρόνια από την τηλεόραση και επέστρεφε με το «Φως στο Τούνελ» στο Netflix. Βέβαια, η Αγγελική Νικολούλη δεν λείπει ποτέ από την τηλεόραση. Πάνω από 260 υποθέσεις τελικά λύθηκαν στα «Άλυτα Μυστήρια» μετά από πληροφορίες τηλεθεατών αλλά και μέσα από την εξέλιξη της τεχνολογίας (τεστ DNA κ.α.).\nΆλυτα Μυστήρια © Netflix\nΤα «Άλυτα Μυστήρια» που κυκλοφόρησαν την 1η Ιουλίου μας παρουσιάζουν έξι ανεξιχνίαστες υποθέσεις και άλλες έξι που θα έρθουν μέσα στη χρονιά. Η ξαφνική εξαφάνιση του Ρέι Ριβέρα και η τραγική ανακάλυψη σε ένα ξενοδοχείο. Η εξαφάνιση της Πατρίς Έντρες από το κομμωτήριό της μέσα σε 13 λεπτά. Μία ολόκληρη οικογένεια εξαφανίζεται στη Γαλλία και η τρομακτική ανακάλυψη. Ο θάνατος-μυστήριο του Αλόνζο Μπρουκς και οι υποψίες για έγκλημα μίσους. Οι τρομακτικές εμπειρίες των κατοίκων του Μπερκσάιρ με ένα ΑΤΙΑ. Η εξαφάνιση της Λίνα Τσάπιν και οι υποψίες γύρω από τη μητέρα της.\nΑπό την πρώτη μέρα και ειδικά το τριήμερο 3-5 Ιουλίου επικράτησε πανικός, η τηλεθέαση στα ύψη και οι πληροφορίες, tips και leads από τους τηλεθεατές άρχισαν να κατακλύζουν το site unsolved.com. Φαίνεται πως η αναβίωση μίας σειράς από τα 80s και 90s ήταν, για άλλη μία φορά, καλή ιδέα. Οι συντελεστές και παραγωγοί της εκπομπής αξιολογούν όλες τις πληροφορίες, ήδη υπάρχουν πάνω από 20 πολύ σοβαρές και θα τις κατευθύνουν στις αρμόδιες αρχές.\nΟ Ρέι Ριβέρα (αριστερά) με τον φίλο-εργοδότη του, Πόρτερ Στάνσμπερι Ι Άλυτα Μυστήρια © Netflix\nΗ πρώτη υπόθεση («Μυστήριο στη Στέγη») είναι αυτή που βρίσκεται στην επικαιρότητα τις τελευταίες ώρες. Η ξαφνική εξαφάνιση το 2006 του Ρέι Ριβέρα στη Βαλτιμόρη και η εύρεση της σορού του μετά από αρκετές μέρες σε κάποιο κλειστή αίθουσα του ξενοδοχείου Belvedere, έχει «πυροδοτήσει» πολλές θεωρίες.\nΟ Ρέι Ριβέρα φαίνεται πως πήδηξε από κάποιο ψηλό σημείο του ξενοδοχείου και το σώμα του διαπέρασε την χαμηλότερη μεταλλική οροφή, ανοίγοντας μία τρύπα. Ο Ρέι Ριβέρα ήταν μόλις 33 χρονών και δούλευε, αφού δεν τα είχε καταφέρει σαν σεναριογράφος, σε μία χρηματοοικονομική εταιρία που διεύθυνε ο καλύτερός του φίλος, Πόρτερ Στάνσμπερι. Η γυναίκα του, Άλισον, δεν μπορεί να δεχτεί μέχρι σήμερα πως ο θάνατός του προήλθε από αυτοκτονία, δεν υπήρχε καμία ένδειξη πριν εξαφανιστεί πέραν από κάποιες σημειώσεις, κρυμμένες πίσω από το κομπιούτερ του.\nΟι ιδιόχειρες σημειώσεις ήταν ακατανόητες, διάφορες λίστες με ονόματα ηθοποιών και ταινιών, ονόματα φίλων και συγγενών, μασονικά σύμβολα, διάσημες φράσεις και αποσπάσματα.\nΜάικλ Ντάγκλας Ι Το Παιχνίδι\nΈνας χρήστης του Reddit πριν λίγες μέρες παρατήρησε κάτι ανάμεσα στις ταινίες που φαίνεται πως είχε σημειώσει ο Ρέι Ριβέρα. Μία από αυτές τις ταινίες ήταν «Το Παιχνίδι» («The Game») από το 1997, με σκηνοθέτη τον Ντέιβιντ Φίντσερ και πρωταγωνιστές τον Μάικλ Ντάγκλας και Σον Πεν. Στο τέλος της ταινίας, ο Μάικλ Ντάγκλας πηδάει από την οροφή ενός luxury ξενοδοχείου και διαπερνάει με το σώμα του μία γυάλινη χαμηλότερη οροφή. Εμφανείς οι παραλληλισμοί και ομοιότητες με την ταινία και τις μυστηριώδεις σημειώσεις που βρέθηκαν, όπως και η σιωπή που επέβαλε στους εργαζόμενους της εταιρίας, δια της νομικής οδού, ο φίλος-εργοδότης του Ρέι Ριβέρα. Λίγο αργότερα, παρατήρησε στις σημειώσεις και τις φράσεις «the game is up» («το παιχνίδι ξεκίνησε») και «that was a well-played game. Congratulations, to all who participated» («ήταν ένα πολύ καλό παιχνίδι. Συγχαρητήρια σε όσους πήραν μέρος»), ενώ γράφει «παίκτες» στη σελίδα με τα ονόματα των φίλων του.\nΜε τα στόματα όλων κλειστά, εσείς νομίζετε ότι ένα αληθινό μακάβριο «παιχνίδι» παίχτηκε τότε στο ξενοδοχείο Belvedere;


Νο 119 από 1.847 Εστιατόρια - Όκλαντ\nShed 22, Princes Wharf, Quay Street, Όκλαντ, Auckland, Νέα Ζηλανδία\nΜεγάλη λαχανικά veggie!\nΕίναι σπάνιο να βρω ένα μέρος που να εξυπηρετεί τόσο καλά για τη χορτοφαγία μου και τον αγαπητό μου συζύγου! Τα πιάτα μίζας τύπου mezze (επιλογές κρέατος & λαχανικών) ήταν υπέροχα. Στη συνέχεια, ενώ ο σύζυγός μου μασάει το δρόμο του μέσα από μια ατελείωτη...ποικιλία από κρέατα μπάρμπεκιου που σερβίρονται στο τραπέζι, είχα 2 κύρια μαθήματα προεπιλεγμένα από έναν κατάλογο τεσσάρων. Υπήρχαν επίσης ψητά πατάτες και διάφορα λαχανικά στο τραπέζι, και μερικά από τα πρόσθετα που προσφέρονται ήταν φιλικά προς το λαχανικό. Η εξυπηρέτηση ήταν φιλική αν ήταν λίγο αργή, καθώς το προσωπικό μου φαινόταν λίγο λεπτό στο έδαφος - μια πιο δραστήρια από το αναμενόμενο Τρίτη νύχτα νομίζω. Συνολικά, ένα από τα καλύτερα γεύματα veggie που είχα σε οποιοδήποτε εστιατόριο.Περισσότερα\nΠρώτο γεύμα στη Νέα Ζηλανδία\nΕξαιρετικά γεύματα για τα σαρκοφάγα και εξυπηρετούν εξίσου καλά για χορτοφάγους. ανυπομονούμε να δοκιμάσουμε το επόμενο στο Wellington.\nΣτο matradee, Αγαπητέ κύριε, Θα ήθελα προσωπικά να σας ευχαριστήσω που αφιερώσατε το χρόνο να με εκπαιδεύσετε για το νόμο της Νέας Ζηλανδίας ενάντια στην κατανάλωση του ποτού σας σε ένα εστιατόριο. Πριν είχα την ευκαιρία να καθίσω στο κάθισμά μου και να βάλω το...μου μπουκάλι λεμονάδα στην τσάντα μου (που επισπεύσα να προσθέσω ότι δεν είχε αγγίξει τα χείλη μου), με ευγενικά κοίταξε με μια αυστηρή ματιά, πριν την μέλισσα - φόδρα προς εμένα και ενημέρωση με αυτό το γεγονός. Ίσως να μπορέσω να σας εκπαιδεύσω για τη δική μου χώρα (και μάλιστα για τις περισσότερες άλλες πολιτισμένες χώρες), όπου δεν χρειαζόμαστε νόμο για την επιβολή της κοινής λογικής και της βασικής ευγένειας. Αν μου επιτρέπετε 2 δευτερόλεπτα, το παραβατικό αντικείμενο θα ήταν αποθηκευμένο μακριά, η υπερηφάνειά μου έμεινε άθικτη και θα μπορούσατε να έχετε σώσει τον περίπατο. Ελπίζω να με ενστερνιστεί να σε κάνει να νιώθεις σημαντικό.Περισσότερα\nΈχετε δοκιμάσει ποτέ βραζιλιάνικο μπάρμπεκιου; Αν όχι, θα πρέπει να πάτε εκεί! Περάσαμε εκεί μια πραγματικά καλή στιγμή. Το προσωπικό ήταν τόσο προσεκτικός μαζί μας και το φαγητό εξαιρετικό! Φυσικά, μην πηγαίνετε εκεί αν δεν πεινάτε. Ίσως είναι καλή ιδέα να παραλείψετε το γεύμα για...να είστε έτοιμοι για ένα μεγάλο δείπνο.Περισσότερα\nΕορταστικό δείπνο για δύο άτομα την Παρασκευή το βράδυ ήταν καταπληκτικό εδώ. Αγάπησε το vibe και την ρομαντική αίσθηση. Δείπνο ήταν τόσο yum! Αγάπησε την επιλογή που έχει να προσφέρει το Wildfire. Μεγάλο προσωπικό και εξυπηρέτηση. . . θα είναι σίγουρα πίσω!\nΔεδομένου ότι όταν οι πελάτες έχουν να περάσουν τη δική τους μαχαιροπίρουνα;\nΑυτό είναι μακράν το χειρότερο εστιατόριο εμπειρία που είχαμε στο Auckland, ή σε ολόκληρο τον κόσμο. Εγώ σπάνια γράφουν κακές κριτικές, αλλά μετά από την εμπειρία μας σήμερα δεν μπορώ να γράψω τίποτα άλλο. Ήμασταν διστάζει να πάτε στο Marvel ή να την καταστρεπτική πυρκαγιά,...αλλά ο καιρός ήταν κρύες και καταστρεπτική πυρκαγιά ήταν πλησιέστερα έτσι επιλέξαμε το τελευταίο. Μεγάλο λάθος. Δεν προχωρήσαμε για την υπογραφή τους στο μενού 'Eat - όλα - σας - can" τύπου πράγμα, αλλά για ένα κόντρα φιλέτο και χάμπουργκερ. Θα περίμενε κανείς ότι το αρκετά εύκολα την ώρα του μεσημεριανού γεύματος, υπήρχαν μόνο 8 άλλα άτομα sat σε ένα μέρος που μπορεί να φιλοξενήσει 100 περίπου . Όταν καθόμασταν τα μαχαιροπίρουνα έχει αφαιρεθεί και δεν αντικαθίστανται. Τα ποτά έρχονταν, νερό μου ήταν όλα διαρρεύσει πάνω από το τραπέζι, αλλά όπως εξακολουθώ να ήταν δεδομένη μαχαιροπίρουνα ή μια χαρτοπετσέτα δεν μπορούσα να σκουπίζοντας. Περιμέναμε αρκετά πραγματικά πολύ καιρό για το φαγητό μας για να φτάσετε, λαμβάνοντας υπόψη το γεγονός ότι υπήρχαν μόνο 2 άλλα τραπέζια πλήρως όταν φτάσαμε στο εστιατόριο και τις είχε σερβιριστεί. Όταν η τροφή φτάσει ακόμα δεν πήραμε μαχαιροπίρουνα, έτσι ώστε ο σύζυγός μου έπεσε και έλαβε τα μαχαιροπίρουνα & βρεφικές πάνες από το τραπέζι δίπλα μας. Το φαγητό ήταν μέτριο, burger ήταν πραγματικά μονότονο και οι πατάτες ήταν μαγειρεμένο σε λάδι που δεν είχαν αλλάξει πρόσφατα. Η έλλειψη ενδιαφέροντος στο τραπέζι μας μπορεί να διότι ελήφθησαν για τους τουρίστες, ωστόσο δεν έχουμε ζήσει Όκλαντ και είχαμε κακή εμπειρία θα λάβετε εξάπλωση. Ακόμη και αν είχαμε τουρίστες, το επίπεδο των υπηρεσιών ήταν εντελώς αντιεπαγγελματικό.Περισσότερα\nTarring, Ηνωμένο Βασίλειο\nΤο μόνο που έχουμε να κάνουμε είναι σταματημένο για ένα ποτό, αλλά εξέτασε όλα τα άτομα που τρώνε, ζητήσαμε ένα μενού και αυτό ήταν! Τέλειο φαγητό, άψογη εξυπηρέτηση και ένα γύρο εξαιρετική εμπειρία.\nΑπλά φανταστικό κρέας\nΗ παρέα μας επισκέφθηκε και περάσαμε υπέροχα. Το κρέας είναι απλά εξαιρετική. Τόσο γευστικός ότι ποτέ δεν σχετίζονταν το παρεχόμενο σάλτσες. Το παστό και βοείου κρέατος σύντομη νεύρωση ήταν τα αγαπημένα μου αλλά τα πάντα ήταν καλό. Δεν χρειάζεται να έχετε πολλές πλευρές καλύτερα για...να αποθηκεύσετε το δωμάτιο για το κρέας. Είχαμε των εκκινητήρων συν κύρια δέσμη και τους εκκινητήρες ήταν εντάξει αλλά δεν μπορούσα εύκολα να παραβλεφθούν αυτά. Η λίστα κρασιών είναι καλό με μερικά υπέροχα λογικές τιμές φιάλες. Αξίζει να το παραδοσιακό καϊπιρίνια με μια επιλογή clear ή σκούρο ηλικίας cachaca.Περισσότερα\nΚατά τη διάρκεια του γεύματος σε καταστρεπτική πυρκαγιά\nΕξαιρετικό εστιατόριο. Ο maitre 'd; ? ? ? Ήταν ανούσιοσ και προφανώς χάσαμε την υπηρεσία εξυπηρέτησης πελατών της κατάρτισης. Ή ίσως απλώς δεν θέλει να υπάρχουν, διότι δεν ήταν μικρά. Ωστόσο, όλα τα υπόλοιπα μέλη του προσωπικού που συναντήσαμε ήταν φιλικό και το φαγητό ήταν...καταπληκτικό.Περισσότερα\nΩραίο προσωπικό, παλιό φαγητό\nΠήγα εκεί για μεσημεριανό γεύμα σε ένα Σάββατο. Το εστιατόριο ήταν πολύ ήσυχο και το φαγητό του προσέφερε ήταν στεγνό και δεν είναι καλό. Μοιάζει με φαγητό από την ημέρα πριν. το προσωπικό ήταν ωραίο\nΓραφική θέα, Οικογένειες με παιδιά, Ειδικές περιστάσεις, Κατάλληλο για παιδιά, Επαγγελματικές συναντήσεις, Ατμόσφαιρα Μπαρ, Μεγάλες παρέες\nΔιεύθυνση: Shed 22, Princes Wharf, Quay Street, Όκλαντ, Auckland, Νέα Ζηλανδία\nΑριθμός τηλεφώνου: +64 9-353 7595


Σφοδρές μάχες συριακού στρατού και τζιχαντιστών του ISIS για τον έλεγχο της ερήμου Μπαντίγια | Χρυσή Αυγή\nΣφοδρές μάχες συριακού στρατού και τζιχαντιστών του ISIS για τον έλεγχο της ερήμου Μπαντίγια\nΠαρασκευή, 11 Αυγούστου 2017 - 08:32\nΟι τζιχαντιστές προσπαθούν να εμποδίσουν την προέλαση των κυβερνητικών στρατευμάτων - Πέντε επιθέσεις βομβιστών καμικάζι με παγιδευμένα αυτοκίνητα\nΔεκάδες άνδρες των δυνάμεων του συριακού στρατού και τζιχαντιστές σκοτώθηκαν σε μάχες στην κεντρική Συρία, καθώς το ISIS προσπαθεί να εμποδίσει την προέλαση των κυβερνητικών στρατευμάτων.\nΜε την υποστήριξη της Ρωσίας ο συριακός στρατός διεξάγει μια ευρείας κλίμακας επιχείρηση εδώ και μήνες σε μια προσπάθεια να ανακτήσει τον έλεγχο της τεράστιας περιοχής της ερήμου στο κεντρικό τμήμα της Συρίας προς τα σύνορα με το Ιράκ και την Ιορδανία. Έχει αποσπάσει μεγάλα τμήματα της περιοχής αυτής από το ISIS στην κεντρική επαρχία Χομς, αλλά οι τζιχαντιστές εξαπολύουν αντεπιθέσεις στον τομέα.\nΤο ισλαμικό κράτος προχώρησε σε τουλάχιστον πέντε επιθέσεις βομβιστών-καμικάζι που οδηγούσαν αυτοκίνητα παγιδευμένα με εκρηκτικά ενώ ναρκοθέτησε τη γραμμή του μετώπου. Τουλάχιστον 39 μέλη των κυβερνητικών δυνάμεων σκοτώθηκαν και άλλα 25 τραυματίστηκαν μέσα στις τελευταίες 24 ώρες.\nΟι κυβερνητικές δυνάμεις «έχουν απλωθεί κατά μήκος της γραμμής του μετώπου και τώρα το ISIS εντείνει τις αντεπιθέσεις του», εξήγησε ο διευθυντής του Συριακού Παρατηρητηρίου Ανθρωπίνων Δικαιωμάτων, ο Ράμι Άμπντελ Ραχμάν. Σύμφωνα με τον ίδιο 31 τζιχαντιστές σκοτώθηκαν τις τελευταίες 24 ώρες στις μάχες με τις δυνάμεις του καθεστώτος και εξαιτίας των επιδρομών της ρωσικής Πολεμικής Αεροπορίας.\nΤο συριακό κρατικό πρακτορείο ειδήσεων SANA επιβεβαίωσε σήμερα ότι έγιναν αεροπορικές επιδρομές εναντίον θέσεων του ISIS, περιλαμβανομένης μιας που είχε στόχο μια αποθήκη πυρομαχικών, στην επαρχία Χομς.\nΗ λεγόμενη Μπαντίγια είναι μια αχανής έρημος που καταλαμβάνει 90.000 τετραγωνικά χιλιόμετρα. Από το 2015 το μεγαλύτερο μέρος αυτής περιοχής ελεγχόταν από το ισλαμικό κράτος, όμως ο συριακός στρατός άρχισε τον Μάιο μια ευρείας κλίμακας επιχείρηση για να τη θέσει ξανά υπό τον έλεγχο του.


Manjakuppam - Ξενοδοχεία\nManjakuppam: Αναζήτηση ξενοδοχείων\nΔείτε ξενοδοχεία για Manjakuppam στο χάρτη\nManjakuppam: Εξερευνήστε την πόλη\nΌ,τι και αν σας αρέσει, αυτός ο προορισμός (Manjakuppam) έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Manjakuppam), αλλά δεν θα χρειαστεί να πάνε μακριά, για να επισκεφτούν μέρη όπως: Αουροβίλ.\nManjakuppam: Πού να μείνετε\nΟ προορισμός αυτός (Manjakuppam) αποτελεί μια φιλόξενη πόλη και προσφέρει αναρίθμητα ξενοδοχεία και άλλου είδους καταλύματα. Υπάρχουν 2 ξενοδοχεία στην περιοχή (Manjakuppam) και μπορείτε να βρείτε έως και 76 προσφορές δωματίων στη Hotels.com, ορισμένες εκ των οποίων με έκπτωση έως και 66%. Έχουμε τιμές δωματίων που ξεκινούν από 11 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Manjakuppam, καθώς και στη γύρω περιοχή:\n• 13 Ξενοδοχεία 4 αστέρων από 40 EUR την ημέρα\nManjakuppam: Πότε να πάτε


Κάθε μέρα και πιο κοντά ο Ομάρ\nΑρχική σελίδαFeatureΚάθε μέρα και πιο κοντά ο Ομάρ\nby - Editor on - 4:50:00 μ.μ.\nΟ Ομάρ Ελαμπντελαουί είναι ένας περιζήτητος ποδοσφαιριστής, με αρκετές ομάδες να εξετάζουν με ιδιαίτερο ενδιαφέρον, την περίπτωσή του. Ο Νορβηγός μπακ του Θρύλου… αρέσει στο εξωτερικό και οι επιλογές που έχει στα χέρια του είναι αρκετές και ιδιαιτέρως ενδιαφέρουσες, όμως το να μείνει στον Ολυμπιακό ήταν και παραμένει η πρώτη του προτεραιότητα.\nΤις τελευταίες ημέρες η πλάστιγγα γέρνει έντονα προς την παραμονή του στην Ελλάδα και τον Ολυμπιακό. Αυτό υπό ποια έννοια: Ο Ομάρ δεν δείχνει ζεστός να αφήσει την Ελλάδα και τον Ολυμπιακό για την Τουρκία, λόγου χάρη. Θα προτιμούσε ένα πιο ποιοτικό πρωτάθλημα, μία μεγαλύτερη πρόκληση, η οποία θα τον κρατήσει στο ίδιο υψηλό επίπεδο, στο οποίο βρίσκεται τώρα. Με τον Ολυμπιακό κάνει πρωταθλητισμό, παίζει Champions League, παίρνει τίτλους. Δεν είναι εύκολο για έναν ποδοσφαιριστή, να τα βάλει όλα αυτά στην άκρη.\nΑποτέλεσμα αυτού είναι ο Ομάρ να δείχνει θετικός στο να κοντρολάρει τις οικονομικές απαιτήσεις του, για να βρεθεί η άκρη με τον Ολυμπιακό και να επέλθει η συμφωνία, η οποία θα φέρει ανανέωση. Το ραντεβού με τον Ολυμπιακό αναμένεται να γίνει εντός των προσεχών ημερών και οι δύο πλευρές να θέσουν επί της τραπέζης τα «χαρτιά» τους. Όλα δείχνουν ότι οι πιθανότητες παραμονής του Νορβηγού, στο λιμάνι, είναι περισσότερες από κάθε άλλη φορά, όμως αυτό μένει να επιβεβαιωθεί, με τα… επίσημα, όταν έρθει η ώρα. Μέχρι τότε, όλα είναι ανοικτά.


Τελικά μήπως ήρθε η ώρα για τη γη μας, να αποτελέσει ενεργό μέλος του γαλαξία μας;\nΜήπως, όντως, δεν είμαστε μόνοι μας ούτε καν στο ηλιακό μας σύστημα;\nΜήπως υπάρχουν σημάδια στη ζωή μας, τα οποία δείχνουν ότι έρχεται αυτή η ώρα;\nΚαι κυρίως, μήπως αυτοί που γνωρίζουν, γιατί υπάρχουν τέτοιοι, έχουν σκοπούς αντίθετους απ’ αυτούς που εξυπηρετούν την ανθρωπότητα; Και αν ναί, γιατί;\nΑντιγράφω απ’ το βιβλίο του κυρίου Γεράσιμου Καλογεράκη «πόλεμος στον ήλιο» ( εκδόσεις ΔΙΟΝ):\n«Την 2/12/1995 σε εφαρμογή του προγράμματος LASCO (Large Angle Spectrometric Coronagraph), εκτοξεύτηκε το διαστημικό τηλεσκόπιο SOHO (Solar Heliospheric Observatory) και τέθηκε σε τροχιά γύρω απ’ τον ήλιο στα τέλη Ιανουαρίου 1996.\nΤο πρόγραμμα είναι Αμερικανοευρωπαϊκής συνεργασίας και συμμετέχουν σ’ αυτό:\nΤο ερευνητικό εργαστήριο Ναυτικού της Ουάσιγκτον.\nΤο Ανώτατο Ίδρυμα Αστρονομίας Lindau της Γερμανίας.\nΤο τμήμα Φυσικής και Διαστημικής Έρευνας του πανεπιστημίου του Μπέρμιγχαμ της Αγγλίας.\nΤο εργαστήριο Αστρονομίας και Διαστήματος της Γαλλίας.\nΚαι οι υπηρεσίες αστροναυτικής και διαστήματος, ΗΠΑ και Ευρώπης, NASA και ΕΣΑ αντιστοίχως.\nΕκτός από το τηλεσκόπιο SOHO η NASA έχει στείλει επίσης και το διαστημικό τηλεσκόπιο IMAG, για την παρακολούθηση των ηλιακών δραστηριοτήτων και τη συλλογή πληροφοριών για:\nΤη δομή των ηλιακών κηλίδων.\nΛεπτομερείς και ακριβείς μετρήσεις της θερμοκρασίας\nΜέτρηση της επιτάχυνσης των ηλιακών ανέμων ανακάλυψη των νέων δυναμικών ηλιακών φαινομένων, όπως τα στεφανιαία κύματα και οι ηλιακοί ανεμοστρόβιλοι.\nΈλεγχο της συνολικής ηλιακής ακτινοβολίας μελέτη των αλληλεπιδράσεων μεταξύ του ήλιου και της γης.\nΤόσα χρήματα, τόσοι επιστήμονες και συμμετοχή Ευρώπης και ΗΠΑ, σε μια τέτοια αποστολή φωτογράφισης;\nΑναρωτιέται ο Γιάννης Πετρόπουλος στις 12:06:00 π.μ.\nΥπάρχει βάσιμη ελπίδα;\nΤελικά μήπως ήρθε η ώρα για τη γη μας, να αποτελέσ...\nΠάντα γινόταν λόγος για το τέλος του κόσμου κι ότι...


Windows 11: η Microsoft κάνει tease τον startup ήχο τους με ένα 11-λεπτο βίντεο - Electronicanto\nHome » Νέα Προϊόντα & Ειδήσεις » Windows 11: η Microsoft κάνει tease τον startup ήχο τους με ένα 11-λεπτο βίντεο\nΤο event των Windows 11 (;) ξεκινά 24 Ιουνίου στις 6μμ ώρα Ελλάδος.\nΗ Microsoft επιστρέφει με ένα tease των Windows 11. Σε ένα νέο βίντεο στο YouTube η εταιρεία παρουσίασε ένα βίντεο των 11 λεπτών με μία συλλογή από τους ήχους startup διαφόρων εκδόσεων των Windows. Όλα είναι επιβραδυμένα κατά 4.000% και παρουσιάζεται ως ένα χαλαρωτικό βίντεο για όσους είναι πολύ ενθουσιασμένοι για το event των Windows στις 24 Ιουνίου.\n«Δεν μπορείς να χαλαρώσεις επειδή περιμένεις ενθουσιωδώς το Microsoft Event στις 24 Ιουνίου; Απόλαυσε τους startup ήχους των Windows 95, XP και 7 επιβραδυμένους κατά 4.000%» αναφέρει η περιγραφή στο YouTube.\nΑναμένεται η Microsoft να ανακοινώσει την νέα έκδοση των Windows 11 με μεγάλες αλλαγές στο UI\nΗ Microsoft διαφημίζει «μία νέα έκδοση των Windows» τον τελευταίο καιρό και έχει κάνει πολλούς υπαινιγμούς πως όντως θα λέγεται Windows 11. Ανάμεσα σε αυτούς τους υπαινιγμούς είναι πως το event ξεκινά στις 11π.μ ώρα Ανατολικής Ζώνης και πως η πρόσκληση για το event έχει ένα παράθυρο με την σκιά του να σχηματίζει τον αριθμό 11.\nΤην περιμένουμε να ανακοινώσει την νέα έκδοση των Windows με μεγάλες αλλαγές στο user interface (UI). Η Microsoft δουλεύει πάνω σε κάτι με κωδικό όνομα “Sun Valley”, όπου η εταιρεία το παρουσιάζει ως μία «οπτική αναζωογόνηση των Windows.»\nΘα μάθουμε στις 24 Ιουνίου αν η Microsoft είναι έτοιμη να ανεβάσει το νούμερο των Windows από 10 σε 11, να τα ονομάσει Windows Sun Valley ή κάτι τελείως διαφορετικό.


Η ιστορία του online dating - Όταν ο έρωτας… έπεσε πάνω στην Τεχνολογία\nΣήμερα, 270 εκατ. άτομα χρησιμοποιούν διαδικτυακές εφαρμογές ραντεβού για να βρουν το άλλο τους μισό\nΗ Τεχνολογία δεν μπορεί να σας εξασφαλίσει την αγάπη, αλλά μπορεί να τη φέρει στην πόρτα σας… Σήμερα, περίπου 270 εκατ. άτομα χρησιμοποιούν διαδικτυακές εφαρμογές ραντεβού για να βρουν το άλλο τους μισό ή απλά για να συνάψουν περιστασιακές ερωτικές σχέσεις. Το δίχως άλλο, ο αριθμός αυτός θα είναι πολύ μεγαλύτερος όταν εκτιμηθούν και τα σχετικά στοιχεία μετά τον κορωνοϊό, με τους ειδικούς να παραδέχονται τα ρομάντζα που ξεπηδούν από το Διαδίκτυο ως την κυρίαρχη τάση της εποχής.\nΠώς, όμως, ξεκίνησαν όλα; Ποιο ήταν το έναυσμα, ώστε ο έρωτας, που από τα μάτια πιάνεται, στα χείλη κατεβαίνει, να καταλήγει… στα δάχτυλα και στο πληκτρολόγιο ενός ηλεκτρονικού υπολογιστή ή ενός κινητού τηλεφώνου;\nΤο φθινόπωρο του 1965 ο καιρός ήταν ιδιαίτερα ψυχρός και πολλοί ήταν αυτοί που αναζητούσαν μία συντροφιά για τους κρύους μήνες του χειμώνα. Ανάμεσά τους και τρεις ευρηματικοί φοιτητές του Πανεπιστημίου του Χάρβαρντ και ένας του Κορνέλ, οι Τζέφρεϊ Ταρ, Ντέιβιντ Κραμπ, Βον Μόριλ και Ντάγκλας Γκίνσμπουργκ, οι οποίοι με τη βοήθεια ενός ηλεκτρονικού υπολογιστή IBM 1401, δημιούργησαν την πρώτη υπηρεσία «προξενιών» στις Ηνωμένες Πολιτείες.\nΓια την ακρίβεια, έφτιαξαν ένα ερωτηματολόγιο 75 ερωτήσεων για να το συμπληρώσουν όσοι έψαχναν σύντροφο εκείνη την περίοδο. Όσοι αποκρίθηκαν, έπρεπε απλά να στείλουν τις απαντήσεις τους μαζί με 3 δολάρια, προκειμένου να λάβουν μία λίστα που θα έβγαζε ο ηλεκτρονικός υπολογιστής με τα ονόματα όσων θα μπορούσαν να «ταιριάξουν γάντι». Μέχρι το 1966, η Επιχείρηση «Ταίριασμα» («Operation Match») είχε περισσότερους από 90.000 χρήστες των υπηρεσιών της.\nΚαι μετά ήρθε το Διαδίκτυο\nΤην αλματώδη εξέλιξη της Τεχνολογίας ακολούθησε κατά πόδας η πρόοδος στις γνωριμίες μέσω ηλεκτρονικού υπολογιστή. Τις δεκαετίες του 1980 και του 1990 το Διαδίκτυο άρχισε να φέρνει κοντά ολοένα και περισσότερους ανθρώπους από κάθε γωνιά της Γης. Η εμφάνιση της ιστοσελίδας online γνωριμιών Match.com το 1995 δεν εξέπληξε κανέναν, ωστόσο ενθουσίασε τους πάντες, που συνειδητοποιούσαν ότι μπορούσαν να γνωρίσουν καινούργιους ανθρώπους χωρίς να χρειαστεί να βγάλουν τις πυτζάμες τους.\nΤη δημοφιλία των online ραντεβού στις ΗΠΑ και σε όλο τον κόσμο ακολούθησε η αύξηση του αριθμού των διαφυλετικών ζευγαριών, σύμφωνα με έρευνα της Εθνικής Ακαδημίας Επιστημών. Το ίδιο ακριβώς συνέβη με τους ανθρώπους που ενδιαφέρονταν για άτομα του ίδιου φύλου, αφού η εμφάνιση της εφαρμογής γνωριμιών για ομοφυλόφιλους Grindr το 2009, χαρακτηρίστηκε ως η σεξουαλική επανάσταση της κοινότητας ΛΟΑΤΚΙ, όπως γράφει άρθρο της πλατφόρμας Stylight.\nΗ έκρηξη των μέσων κοινωνικής δικτύωσης\nΟ «κεραυνός» χτύπησε… δύο φορές το Χάρβαρντ όταν το Facebook πραγματοποίησε το ντεμπούτο του το 2004. Το My Space είχε ξεκινήσει έναν χρόνο νωρίτερα, το 2003, ενώ μέχρι το τέλος της δεκαετίας το Twitter, το Instagram και το LinkedIn είχαν ήδη συμπεριληφθεί στο ψηφιακό λεξικό, αλλάζοντας τον τρόπο επικοινωνίας όλων μας σε κάθε χώρα του πλανήτη.\nΣύμφωνα με πρόσφατη σφυγμομέτρηση του Pew Research Center, πάνω από το 70% των Αμερικανών είναι ενεργοί στα μέσα κοινωνικής δικτύωσης, ενώ περίπου το ένα τέταρτο του πληθυσμού της χώρας από την άλλη πλευρά του Ατλαντικού είναι online σχεδόν όλο το 24ωρο. Με δεδομένο ότι οι μισοί νέοι πολίτες της Αμερικής είναι ελεύθεροι, δεν προκαλεί έκπληξη ότι όταν το Tinder έκανε την εμφάνισή του το 2012, οι χρήστες του «χτύπησαν κόκκινο», σχεδόν αυτοστιγμεί.\nΑπό την εμφάνιση των μέσων κοινωνικής δικτύωσης και των εφαρμογών διαδικτυακών ραντεβού στο άψε σβήσε, η σύγχρονη αγάπη άλλαξε μορφή. Το Tinder μετρά ήδη παραπάνω από 50 εκατ. χρήστες σε 190 χώρες, ενώ ο χρόνος που αφιερώνουν οι ίδιοι στα ραντεβού μέσω αυτής της εφαρμογής και των ομοίων της έχει τριπλασιαστεί από το 2013 μέχρι σήμερα.\nΚαι για όσους ακόμα δεν πείθονται για την αξία των διαδικτυακών ραντεβού και πιστεύουν ότι πρόκειται για το αντίθετο των ρομαντικών συναντήσεων του παρελθόντος, πρόκειται για τον δεύτερο πιο δημοφιλή τρόπο ερωτικών γνωριμιών. Μάλιστα, οι τελευταίες σχετικές έρευνες αποκαλύπτουν ότι η ανακάλυψη συντρόφου στο Διαδίκτυο οδηγεί σε περισσότερο ικανοποιητικές σχέσεις, βραχύχρονους αρραβώνες και λιγότερα διαζύγια.\nΕτικέτες: dating, online dates, online dating, social media, διαδίκτυο, Έρωτας, ίντερνετ, μέσα κοινωνικής δικτύωσης, ραντεβού, τεχνολογία


Παραμένει στις υψηλές θέσεις - Προγνωστικα Στοιχηματος Δωρεαν | Παμε Στοιχημα\nΠαραμένει στις υψηλές θέσεις\nCategory: Lordos\tPublished: 09 October 2021\nΚαλημέρα και καλό Σαββατοκύριακο σε όλους σας! Ως γνωστόν, υπάρχουν τα ματς των Εθνικών ομάδων και μοιραία οι επιλογές μας θα περιοριστούν σε αναμετρήσεις των μικρών Αγγλικών κατηγοριών. Πάμε να δούμε τι σημερινές μας επιλογές!\nPlymouth - Burton\nΟμάδες με επιθετική φιλοσοφία αμφότερες που σκοράρουν και δέχονται γκολ με την ίδια χαρακτηριστική ευκολία. Πιθανότατο το ενδεχόμενο να σκοράρoυν σήμερα το απόγευμα οι δύο ομάδες. Από εκεί και πέρα θα πάμε με το γκολ παραπάνω και το ενδεχόμενο να σημειωθούν πάνω από δύο γκολ στην συγκεκριμένη αναμέτρηση......Over 2.5 goals\nΜεταφερόμαστε στο Μπρίστολ εκεί όπου θα ασχοληθούμε με την αναμέτρηση της Μπρίστολ Ρόβερς απέναντι στην Καρλάιλ. H επιλογή μας θα είναι το αμφίσκορο και το ενδεχόμενο να σκοράορυν και οι δύο ομάδες.....G/G\nΓια την Ρότσντειλ οι αναγνώστες της στήλης γνωρζίετε πως την έχουμε ποντάρει διαχρονικά αμέτρητες φορές στα πολλά της γκολ και τις περισσότερες φορές μας έχει πληρώσει. Κάτι ανάλογο ευελπιστώ να γίνει και σήμερα το απόγευμα, εύχοντας και ελπίζοντας η μεγάλη Ρότσντειλ να μας πληρώσει για ακόμη μία φορά με τα γκολ της......Over 2.5 goals\nΤην νίκη που θα την διατηρήσει στην 2η θέση θέλει σήμερα το απόγευμα η Χάρογκειτ απέναντι στην Σκλανθορπ. Εύκολα ή δύσκολα, η σοβαρή και αγωνιστικά πειθαρχημένη Χάρογκειτ νομίζω πως θα κάνεια υτό που πρέπει και θα νίκησει. Παραμένει στις υψηλές θέσεις της βαθμολογίας η Χάρογκειτ......1\nPlymouth - Burton Over 2.5 goals (1.90) Betsjop\nHarrogate - Scunthorpe 1 (1.62) Stoiximan\nBristol Rovers - Carlisle G/G (1.85) Interwetten\nRochdale - Crawley Over 2.5 goals (1.95) Bet365


Μετά τα επιτυχημένα εναρκτήρια Greek Bookmaker Awards by Betarades, είμαστε στην ευχάριστη θέση να επιβεβαιώσουμε ότι επιστρέφουν το 2021 για να συνεχίσουν να φωτίζουν τις καλύτερες στοιχηματικές της ελληνικής αγοράς. Τα βραβεία αυτά δημιουργούν ένα σήμα εμπιστοσύνης για τους παίκτες, και τους ενημερώνουν πως στοιχηματίζουν με τους καλύτερους.\nΗ διαδικασία είναι διαφανής και συμπεριλαμβάνει όλες τις νόμιμες στοιχηματικές ιστοσελίδες. Τα αποτελέσματα θα κριθούν από δεδομένα και πρόθεσή μας αποτελεί να είναι πλήρως ελεγχόμενα, διατηρώντας το πνεύμα εμπιστοσύνης και διαφάνειας στο οποίο βασίζονται το Betarades και η Better Collective. Θα υπάρχει επίσης και συμβουλευτική επιτροπή που θα αποτελείται από έμπειρους ανθρώπους του κλάδου που θα επιβλέπουν την διαδικασία.\nΗ πρώτη μας τελετή βραβείων πραγματοποιήθηκε τον Ιανουάριο του 2020. Σύντομα θα σας ανακοινώσουμε την ημερομηνία και τοποθεσία του 2021. Σίγουρα όμως, μπορούμε να σας εγγυηθούμε άλλη μια αξέχαστη βραδιά.\nΣας καλούμε να συμμετάσχετε μαζί μας ώστε να κάνουμε αυτήν τη νύχτα αξέχαστη.\nΗ ομάδα μας, σύντομα θα ετοιμάσει την λίστα καλεσμένων.\nΔεν υπάρχει χρηματική επιβάρυνση για την παρουσία σας. Εάν επιθυμείτε να συμμετέχετε παρακαλούμε να στείλετε email στην Shona\n19.00 Ποτά καλωσορίσματος 20.00 Δείπνο 21.00 Απονομή βραβείων 22.00 Ποτά και διασκέδαση 00.00 Λήξη\nΣύντομα θα ανακοινώσουμε την τοποθεσία των βραβείων του 2021.\nΜόλις επιβεβαιώσουμε την τοποθεσία, χαρά μας να σας προτείνουμε που να μείνετε.\nΟ παρουσιαστής σας για την βραδιά θα είναι ο Αλέξης Σπυρόπουλος-κορυφαίος εκφωνητής αγώνων. Ο κ. Σπυρόπουλος έχει καλύψει πολλά κορυφαία τουρνουά ποδοσφαίρου για την ελληνική τηλεόραση όπως το Παγκόσμιο Κύπελλο, το Ευρωπαϊκό Πρωτάθλημα, αγώνες για το Champions League και το Europa League. Η καριέρα του τα τελευταία 25 χρόνια περιλαμβάνει τα μεγαλύτερα κανάλια της Ελληνικής τηλεόρασης όμως το MEGA, Cosmote TV και πολλά άλλα. Αυτό το διάστημα εργάζεται στο OPEN TV.\nΣυμπαρουσιαστής του θα είναι ο Κώστας Κατσουράνης, ένας από τους κορυφαίους Έλληνες ποδοσφαιριστές. Ο κ. Κατσουράνης ήταν από τους βασικούς συντελεστές στην πορεία του Euro 2004 και έχει εκπροσωπήσει την Ελλάδα στο Euro 2008 & 2012, όπως και στο Παγκόσμιο Κύπελλο 2010 & 2014. Έχει αγωνιστεί με την Benfica, τον Παναθηναϊκό και την ΑΕΚ, μεταξύ άλλων, και δίκαια θεωρείται ένας από τους κορυφαίους ποδοσφαιριστές της σύγχρονης εποχής.\nΔείτε τους νικητες\nΚαλύτερες αποδόσεις στο Μπάσκετ Καλύτερες αποδόσεις στο Ποδόσφαιρο Πλήθος Αγορών Καλύτερη Εξυπηρέτηση Πελατών Καλύτερη Αλληλεπίδραση στα Social Media Καλύτερες Επιλογές Πληρωμών Καλύτερη Στοιχηματική Εμπειρία Καλύτερη Προσφορά Καλωσορίσματος Καλύτερες Προσφορές για υπάρχοντες πελάτες Καλύτερες καινοτομίες στην εμπειρία αθλητικού στοιχήματος Καλύτερος Bookmaker Αθλητικού Στοιχήματος στην Ελλάδα Καλύτερος Bookmaker με βάση τις επιλογές των παικτών\nΟι παίκτες είναι το επίκεντρο σε ό,τι κάνουμε και θέλουμε να τους προσφέρουμε τις καλύτερες πληροφορίες με τον κλάδο, έτσι ώστε να κάνουν τις καλύτερες επιλογές ανάλογα με τις ανάγκες και επιθυμίες τους. Με βάση αυτό το ήθος, όλες οι αδειοδοτημένες στοιχηματικές ιστοσείδες θα συμπεριληφθούν αυτόματα στη διαδικασία των βραβείων μας. Δημιουργήσαμε τις κατηγορίες αφού μιλήσαμε στην Betarades κοινώτητα για να μάθουμε τι είναι πιο σημαντικό. Έτσι, αφαιρέσαμε μερικά βραβεία από πέρσι και θα προσθέσουμε μερικά καινούργια. Αν νομίζετε πως λείπει κάποιο, ενημερώστε μας.\nΤο μόνο βραβείο που πρέπει οι στοιχηματικές ιστοσελίδες να δηλώσουν την υποψηφιότητά τους, είναι το Βραβείο Καινοτομίας.\nΗ καινοτομία στην συγκεκριμένη βιομηχανία είναι από τα πιο συναρπαστικά κομμάτια της δουλειάς μας. Διατηρεί τα προϊόντα μας «φρέσκα» και ενδιαφέροντα. Επειδή οι παίκτες είναι το επίκεντρο σε αυτό που κάνουμε, θέλαμε να παρουσιάσετε μια καινοτομία που κάνει ακριβώς αυτό: βελτιώνει την εμπειρία του παίκτη. Θα μπορούσε να είναι ένα νέο προϊόν ή μια σημαντική βελτίωση στην εξυπηρέτηση πελατών σας. Για να πληρούνται οι προϋποθέσεις, πρέπει να έχει εφαρμοστεί το 2019 και να είναι ξεχωριστό για το brand σας. Θα επικοινωνήσουμε σύντομα για να σας ενημερώσουμε για τον τρόπο υποβολής της αίτησης.\nΗ συμβουλευτική επιτροπή θα εξετάσει τα παρακάτω στοιχεία, επομένως παρακαλούμε να δώσετε βάση σε αυτά όταν υποβάλετε την αίτηση σας:\nΤι κάνει την καινοτομία αυτή μοναδική;\nΠοια είναι τα βασικά οφέλη για τον χρήστη;\nΑπόδειξη πως οι χρήστες το έχουν υιοθετήσει.\nΗ φετινή χρονιά παρουσίασε πολλές δυσκολίες που δεν περιμέναμε. Σκοπεύουμε να ξεκινήσουμε την συλλογή δεδομένων τον Αύγουστο του 2020 και σύμφωνα με την μεθοδολογία μας, θα συνεχίσουμε να το πράττουμε κάθε μήνα, ή όσο κρίνουμε απαραίτητο για την αποτελεσματική μέτρηση. Αυτό σημαίνει πως τα βραβεία μας δεν αντιπροσωπεύουν ένα «στιγμιότυπο» στο χρόνο, αλλά μια ολοκληρωμένη εικόνα για τις υπηρεσίες της κάθε στοιχηματικής ιστοσελίδας. Για τα επόμενα βραβεία, του 2022, θα χρησιμοποιήσουμε πληροφορίες ενός ολόκληρου έτους για να είναι ακόμη πιο ολοκληρωμένες οι εκτιμήσεις μας.\nΓια οποιαδήποτε επιπλέον πληροφορία σχετικά με τα βραβεία, παρακαλούμε να επικοινωνήσετε με τους παρακάτω:


Υπέροχη άσπρη σάλτσα\nΥπέροχη άσπρη σάλτσα Υπέροχη άσπρη σάλτσα Bαθμολογία: 4.5 2 ψήφοι\nΣάλτσα με τυρί, κρέμα γάλακτος και μανιτάρια. photo: despinal\n1 κονσέρβα μανιτάρια μικρό κουτι 1 μικρό τυρί Φιλαδέλφεια 1 μικρό κουτί κρέμα γάλακτος 2-3 σκελίδες σκόρδο λιωμένες ή στον τρίφτη 1 κύβο λαχανικών 2-3 κουταλιές βούτυρο\nΛιώνουμε το βούτυρο και σωτάρουμε τα μανιτάρια για 5 λεπτά. Χαμηλώνουμε την φωτιά και ρίχνουμε το Φιλαδέλφεια και ανακατεύουμε μέχρι να λιώσει. Βάζουμε και τα υπόλοιπα υλικά και αφήνουμε να σιγοβράσουν και να πήξουν ολα μαζι.\nΣυνοδεύει ψητό κρέας αλλά και ζυμαρικά!\nΣάλτσα τυριών για μακαρονάδες και μερακλήδες Σάλτσα με μανιτάρια και κρέμα γάλακτος (4)\nΣάλτσα από κρέμα τυριού για ρολό κοτόπουλο Σάλτσα άσπρη με μανιτάρια (7)\nΣάλτσα με μανιτάρια και τυρί κρέμα για μπριζόλες Sauce πιπεριού. Καυτερή και υπέροχη "σαν αμαρτία"\t(1)\tΣάλτσα μανιταριών\t(8)\tΛευκή σάλτσα μεθυσμένων πλευρώτους\tΒαθμολογήστε και σχολιάστε αυτή τη συνταγή\nΣχόλιο από despinal, 23-2-16\nΠολύ εύκολη, γρήγορη και ελαφρώς διαφορετική εκδοχή λευκής σάλτσας με μανιτάρια! Τη χρησιμοποίησα για να συνοδεύσω ζυμαρικά. Έβαλα και αρκετό φρεσκοτριμμένο πιπέρι και λίγο θυμάρι που ταιριάζει στα μανιτάρια.\nΣχόλιο από michele stamouli, 19-6-17\nπολυ νοστιμη και ευκολη. εγω για πιο δυνατη γευση εβαλα και λιγο μουσταρδα και.....κουρκουμα που δινει και ωραιο χρωμα


Ο Περιφερειάρχης έβαλε υπογραφές για έργα στο νομό μας που φθάνουν τα 3 εκ. ευρώ – korinthia.net.gr\nΔύο συμβάσεις έργων , συνολικού προϋπολογισμού περίπου 3 εκατομμύρια ευρώ για το νομό μας υπέγραψε σήμερα ο Περιφερειάρχης Παναγιώτης Νίκας, κατά την επίσκεψή του στα γραφεία της Περιφερειακής Ενότητας.\nΕιδικότερα, ο Περιφερειάρχης ο οποίος είχε συνεργασία με τους αντιπεριφερειάρχες Κορινθίας Αθηνά Κόρκα, Ανάπτυξης και Ευρωπαϊκών Προγραμμάτων Χάρη Βυτινιώτη και Πρόνοιας και Αλληλεγγύης Τάσο Γκιολή, υπέγραψε σύμβαση για το προϋπολογισμού 2.100.000 ευρώ έργο προστασίας, αποκατάστασης και ανάδειξης της Αρχαίας Διόλκου. Πρόκειται για νέα εργολαβία η οποία χρειάστηκε να υπογραφεί, λόγω ζητημάτων που είχαν δημιουργηθεί με την προηγούμενη, όπως έκανε γνωστό απόψε η Περιφέρεια.\nΕπίσης, ο Περιφερειάρχης υπέγραψε σύμβαση και το για το προϋπολογισμού 800.000 ευρώ έργο κατασκευής περίφραξης στην περιοχή της διώρυγας, στον Ισθμό της Κορίνθου, με σκοπό την ενίσχυση της ασφάλειας και την αποτροπή προσέγγισης στα χείλη του καναλιού.\nΤέλος, ο κος Νίκας είχε συνάντηση με μέλη του Διοικητικού Συμβουλίου του Τουριστικού Οργανισμού Λουτρακίου(Loutraki Tourism Organisation / LTO).


Γνωρίζοντας τον Νίκο Καζαντζάκη επί σκηνής | Ελευθερία\nΤρίτη 30 Νοεμβρίου 2021 08:57\nTo έργο του κορυφαίου μας λογοτέχνη Νίκου Καζαντζάκη, μέσα από την θεατρική παράσταση «Φτάσε όπου δεν μπορείς», που ανεβαίνει στο θέατρο «Καμπέρειο», του ΔΗΠΕΘΕ Ιωαννίνων, έχουν την ευκαιρία να γνωρίσουν μαθητές των Γυμνασίων και Λυκείων της Ηπείρου, αλλά και οι θεατές.\nΒασικός άξονας της παράστασης είναι η αναζήτηση σχέσεων ανάμεσα στη ζωή και το έργο του, αλλά και η αέναη αναζήτηση της ελευθερίας.\nΤο έργο ανεβαίνει στη Νεανική Σκηνή του ΔΗΠΕΘΕ Ιωαννίνων, με επαγγελματίες καλλιτέχνες, ως μια συμπαραγωγή του Δικτύου των ΔΗΠΕΘΕ της Εγνατίας Οδού και σε καλλιτεχνική διεύθυνση της Ελένης Δημοπούλου.\nΤο Δημοτικό Περιφερειακό Θέατρο Ιωαννίνων, επίσης με αυτή την παράσταση ανταποκρίνεται σε έναν από τους βασικούς στόχους του θεσμού των ΔΗΠΕΘΕ, που είναι η ανάδειξη του παιδευτικού και κοινωνικού ρόλου του θεάτρου μέσω του σχεδιασμού εκπαιδευτικών δράσεων.\nΣυντελεστές είναι: Σύλληψη – Δραματουργία – Σκηνοθεσία: Χριστίνα Χατζηβασιλείου, Σκηνικά – Κοστούμια: Αλεξάνδρα Μπουσουλέγκα, Ράνια Υφαντίδου, Βοηθός Σκηνοθέτη: Σοφία Αντωνίου, Φωτογραφίες: Σάκης Αναστασόπουλος.\nΣήμερα Τετάρτη και την Πέμπτη 18 Ιανουαρίου θα δοθούν δυο παραστάσεις για το κοινό, με ώρα έναρξης στις 8.00 μ.μ. Για όλο τον μήνα Φεβρουάριο, οι παραστάσεις για το κοινό θα είναι κάθε Τετάρτη στις 8.00 μ.μ.\nΕπιπλέον, το Μουσικό Σχήμα «Άτροπον», με επτά μουσικούς, δύο ηθοποιούς και ένα σκηνογράφο, σε συνεργασία με το ΔΗΠΕΘΕ Ιωαννίνων, παρουσιάζει τη μουσικο-θεατρική παράσταση «Ερωτόκριτος» του Βιτσέντζου Κορνάρου, Το έμμετρο μυθιστόρημα του Β. Κορνάρου, φεγγοβολεί το πάθος του έρωτα και της παλικαριάς, της φιλίας και της αφοσίωσης… συνταιριάζοντας την ορμή του μεσαιωνικού καιρού με το μεθύσι των καιρών της Αναγέννησης.\nΠαίζουν οι: Πάνος Νάκος, Πηνελόπη Σέρβου. Το μουσικό σχήμα «Άτροπον» αποτελούν οι: Ευσταθία Γρέντζελου: φωνή – Γιώργος Αθανασόπουλος: λύρα, λαούτο, φωνή – Φιφή Αλεξοπούλου: τσέλο – Πάνος Κατσικλής: κανονάκι – Παναγιώτης Καραγεώργος: ούτι – Μάκης Φεγγούλης: κρουστά.\nΟ Guthrie Govan και ο Γιώργος Φακανάς στο Stage 17 Ιανουαρίου 2018 By Eleftheria\nΈνα νέο πολιτιστικό κέντρο γεννιέται στον Κατσικά 17 Ιανουαρίου 2018 By Eleftheria


Αποστολή New Horizons: Αυτή είναι η πρώτη φωτογραφία του πιο μακρινού ουράνιου σώματος - Ο Ντελάλης\nΤο εξερευνητικό σκάφος New Horizons της NASA πέταξε σήμερα πάνω από το πιο μακρινό ουράνιο σώμα που έχει ποτέ μελετηθεί από τον άνθρωπο, το Ultima Thule, και η Αμερικάνικη Διαστημική Υπηρεσία δημοσίευσε μία εντυπωσιακή φωτογραφία από παγωμένο απομεινάρι από το σχηματισμό του ηλιακού συστήματος.\n«Εμπρός New Horizons!», αναφώνησε ο επιστημονικός διευθυντής της αποστολής, Άλαν Στερν, ενώ η ομάδα του επευφημούσε στο εργαστήριο εφαρμοσμένης Φυσικής Johns Hopkins, στο Μέριλαντ, τη στιγμή που, στις 07:33 ώρα Ελλάδας, το New Horizons έστρεφε τις κάμερές του στο Ultima Thule.\nΗ φωτογραφία που βλέπει το φως της δημοσιότητας από απόσταση περίπου μισή εκατομμυρίου μιλίων έτσι η ανάλυσή της δεν είναι η καλύτερη δυνατή.\nΤο Ultima Thule, όπως φαίνεται από το καρέ, έχει σχήμα κορίνας, ενώ δεν αποκλείεται να πρόκειται και για δύο αντικείμενα που βρίσκονται σε πολύ κοντινή απόσταση.\n«Τα στοιχεία που έχουμε είναι εκπληκτικά και ήδη μαθαίνουμε πληροφορίες σχετικά με το Ultima», σημείωσε ο Στερν και προσέθεσε: «Από εδώ και πέρα, οι πληροφορίες θα γίνονται όλο και καλύτερες».\nNASANew HorizonsUltima Thuleαποστολή στο διάστημα


Στα χρόνια της τουρκοκρατίας, τα Καλάβρυτα ήταν η μεγαλύτερη πόλη του Μοριά και αριθμούσε 40.000 κατοίκους. Οι Τούρκοι έμεναν γύρω από το σημερινό μοναστήρι της Αγίας Αικατερίνης, όπου είχαν χτίσει δύο τζαμιά.\nΗ μονή της Αγίας Λαύρας βρίσκεται σε έναν λόφο στους πρόποδες του όρους Βελιά σε υψόμετρο 933 μέτρων. Στο μεταξύ, τα νέα είχαν διαδοθεί και οι αγωνιστές του Έθνους προετοιμάζονταν κατάλληλα , φτιάχνοντας βόλια και κάνοντας προμήθειες σε όπλα και μπαρούτι. Αρχές Μαρτίου είχαν αρχίσει να στήνουν ενέδρες στους Τούρκους, που ταξίδευαν προς την Τριπολιτσά. Στις 21 Μαρτίου οι Έλληνες οπλαρχηγοί με επικεφαλής τους Σωτήρη Χαραλάμπη, Ασημάκη Φωτήλα, Σωτήρη Θεοχαρόπουλο, Ιωάννη Παπαδόπουλο, Νικόλαο Σολιώτη και Νικόλαο Πετμεζά, πήραν ένα μικρό κανόνι από τη Μονή της Αγίας Λαύρας και πολιόρκησαν το φρούριο της πόλης. Οι Τούρκοι υπό τη διοίκηση του Ιμπραήμ πασά Αρναούτογλου οχυρώθηκαν σε τρεις πύργους και περίμεναν στρατιωτική βοήθεια από την Τριπολιτσά. Λίγες ημέρες αργότερα, η αντίσταση τους κάμφθηκε και οι Οθωμανοί παραδόθηκαν. Στις 25 Μαρτίου τα Καλάβρυτα ήταν πλέον ελεύθερα. Κάθε χρόνο τα Καλάβρυτα τιμούν την απελευθέρωση της πόλης με εορταστικές εκδηλώσεις. Για τα επόμενα τέσσερα χρόνια οι κάτοικοι της περιοχής δεν ξαναείδαν Τούρκο να περιφέρεται στα μέρη τους. Στις 23 Μαρτίου οι Μανιάτες με αρχηγό τον Πετρόμπεη Μαυρομιχάλη μπήκαν στην Καλαμάτα και ολόκληρη η Πελοπόννησος ξεσηκώθηκε. Γρήγορα το μήνυμα της επανάστασης διαδόθηκε και στην υπόλοιπη Ελλάδα. Οι Έλληνες με το σύνθημα «Ελευθερία ή Θάνατος» εξεγέρθηκαν κατά του δυνάστη τους και ξεκίνησαν έναν γενναίο αγώνα για την ελευθερία.


Αστυπάλαια, ένα κόσμημα του Αιγαίου | Η ΡΟΔΙΑΚΗ\nΑστυπάλαια, ένα κόσμημα του Αιγαίου\nΗμερομηνία 26/07/18 20:20\nΟ θησαυρός της Αστυπάλαιας: γαλάζια, κρυστάλλινη θάλασσα, υπέροχες παραλίες, λαμπρός ήλιος, μια Χώρα πανέμορφη.\nΗ Αστυπάλαια είναι το δυτικότερο νησί των Δωδεκανήσων, αλλά το τοπίο και η αρχιτεκτονική της την κατατάσσουν στις γειτονικές Κυκλάδες. Ο μαζικός τουρισμός δεν έχει ανακαλύψει αυτό το μικρό αιγαιοπελαγίτικο νησί με τους 1.300 κατοίκους, που διατηρεί ακόμη το χρώμα του.\nΗ πρωτεύουσα της Αστυπάλαιας, η Χώρα, είναι χτισμένη στις πλαγιές ενός λόφου που «βλέπει» το Αιγαίο. Είναι ένας παραδοσιακός οικισμός με σημαντική λαϊκή αρχιτεκτονική. Στην κορυφή του λόφου δεσπόζει το βενετσιάνικο κάστρο απ’ όπου προβάλλουν οι μπλε τρούλοι δύο εκκλησιών.\nΑπό μακριά η Χώρα δίνει την εντύπωση ότι κρέμεται από τον ουρανό. Οκτώ λευκοί ανεμόμυλοι με κόκκινες σκεπές -ενθύμια μιας άλλης εποχής- βρίσκονται στην πλατεία του οικισμού. Από εκεί ξεκινούν στενοί, δαιδαλώδεις δρόμοι που καταλήγουν στο κάστρο.\nΑρχιτεκτονικά, το κάστρο της Αστυπάλαιας ανήκει στον τύπο του οχυρωμένου οικισμού, στον οποίο οι εξωτερικοί τοίχοι των σπιτιών δημιουργούν τείχος με μικρά παράθυρα-πολεμίστρες. Για αιώνες η Χώρα ήταν «κλεισμένη» μέσα στο κάστρο που προστάτευε τους κατοίκους κυρίως από τους πειρατές. Η πρώτη επέκταση του οικισμού έξω από τα τείχη του έγινε στις τελευταίες δεκαετίες του 18ου αιώνα.\nΜέσα στο κάστρο υπάρχουν δύο εκκλησίες: η Παναγία του Κάστρου που χτίστηκε το 1853 και ο Άγιος Γεώργιος που χτίστηκε το 1790. Λίγο έξω από το κάστρο βρίσκεται η εκκλησία της Παναγιάς της Πορταΐτισσας που χτίστηκε στα μέσα του 18ου αιώνα.\nΤο κάστρο της Αστυπάλαιας είναι μεσαιωνικό, αλλά το νησί έχει μια ιστορία που ξεκινά πολύ παλαιότερα, γι’ αυτό και είναι απαραίτητη μια επίσκεψη στο αρχαιολογικό μουσείο της Χώρας, όπου εκτίθενται ευρήματα από την προϊστορική εποχή έως και τα μεσαιωνικά χρόνια.\nΕνδιαφέρον, αρχαιολογικό και ανθρωπολογικό, παρουσιάζει και το νεκροταφείο βρεφών. Δεχόταν παιδιά που πέθαναν λίγο μετά τη γέννησή τους και, σύμφωνα με το έθιμο, τοποθετούνταν μέσα σε αγγεία. Τα πιο παλιά αγγεία χρονολογούνται στην Ύστερη Γεωμετρική Εποχή.\nΗ Αστυπάλαια έχει πάρα πολλές ωραίες παραλίες και η επιλογή κάποιας από αυτές για μπάνιο είναι δύσκολη υπόθεση.\nΥπάρχουν στο νησί παραλίες με καταπληκτική αμμουδιά, όπως το Στενό και ο Σχοινώντας, παραλίες ερημικές, όπως ο Άγιος Γιάννης Ρίχτης, παραλίες οργανωμένες, όπως η παραλία της Χώρας και η παραλία του Λιβαδιού, που βρίσκεται κοντά στη Χώρα.\nΤο Λιβάδι είναι μία από τις παραλίες του νησιού όπου μπορείς ενώ κολυμπάς να βλέπεις τη Χώρα και το κάστρο της. Μπορείς να πας εκεί από την πρωτεύουσα του νησιού και περπατώντας, αλλά δεν είναι σίγουρο ότι μπορείς να γυρίσεις περπατώντας. Εξαρτάται από το αν μπορείς να αντιμετωπίσεις μία ανηφόρα 2-3 χιλιομέτρων.\nΜακριά από τη Χώρα βρίσκονται οι παραλίες Βάτσες και Καμινάκια.\nΤα Καμινάκια θεωρούνται μία από τις ωραιότερες παραλίες του νησιού. Είναι οργανωμένη. Κρυστάλλινα, βαθιά νερά, άγριο τοπίο και ελάχιστα κτίσματα είναι για πολλούς ένας πολύ καλός συνδυασμός. Σίγουρα είναι μια καλή επιλογή για όσους δεν έχουν πρόβλημα με τους χωματόδρομους. Τα Καμινάκια απέχουν 10 χιλιόμετρα από τη Χώρα (4 χλμ άσφαλτος, 6 χλμ χωματόδρομος).\nΒαθιά, πεντακάθαρα νερά, άγριο τοπίο είναι τα χαρακτηριστικά και της -επίσης οργανωμένης- παραλίας Βάτσες. Και οι Βάτσες διεκδικούν τον τίτλο της ωραιότερης παραλίας του νησιού. Απέχουν 7 χιλιόμετρα από τη Χώρα (3,5 χλμ άσφαλτος και 3,5 χλμ χωματόδρομος).\nΟ Άγιος Γιάννης Ρίχτης είναι άλλη μια πολύ ωραία αλλά και πολύ μικρή παραλία, με εκπληκτικά, διάφανα νερά, στην οποία πηγαίνεις με σκάφος ή με τα πόδια -αφού αφήσεις το αυτοκίνητο πρέπει να περπατήσεις για περίπου 30 λεπτά. Το εκκλησάκι του Αγίου Ιωάννη του Ρίχτη -απ’ όπου ξεκινά η πεζοπορία για την παραλία- απέχει 6 χλμ από τη Χώρα (3,5 χλμ άσφαλτος και 1,5 χλμ χωματόδρομος).\nΤα Κουνούπια και ο Κουτσομήτης είναι δύο νησάκια με καταπληκτικά, γαλαζοπράσινα νερά, που βρίσκονται 5-6 μίλια μακριά από την Αστυπάλαια. Στη διάρκεια της καλοκαιρινής περιόδου, πηγαίνουν εκεί, καθημερινά, καραβάκια που ξεκινούν από το λιμάνι της Χώρας.\nΟι παραλίες της Αστυπάλαιας στις οποίες μπορείς να πας με αυτοκίνητο, μηχανή ή με τα πόδια είναι πολλές αλλά αν έχεις δική σου βάρκα, ή νοικιάσεις, έχεις ακόμη περισσότερες επιλογές, έχεις στη διάθεσή σου 30-40 παραλίες. Ακόμη και αν φυσάει δυνατός άνεμος, σίγουρα θα βρεις μια απάνεμη παραλία για να ρίξεις άγκυρα και να κολυμπήσεις. Βέβαια, υπάρχουν και σκαφάκια που το καλοκαίρι, καθημερινά, μεταφέρουν κόσμο από το λιμάνι της Χώρας σε παραλίες του νησιού.\nΌμως, η θάλασσα της Αστυπάλαιας είναι ιδανική όχι μόνο για κολύμπι αλλά και για ψάρεμα, Έχει απίστευτο ψάρι. Είναι ιδανική για ψάρεμα με ψαροντούφεκο, με καλάμι, με καθετή, με συρτή και οι λάτρεις του ψαρέματος μπορούν να νοικιάσουν βάρκα και να επιδοθούν στο αγαπημένο τους χόμπι.\nΤα τελευταία χρόνια η Αστυπάλαια γίνεται όλο και περισσότερο ελκυστικός προορισμός, δηλώνει στο «Πρακτορείο» ο Δήμαρχος Αστυπάλαιας, Πανορμίτης Κονταράτος, τονίζοντας ότι το νησί έχει ιδιαίτερα ποιοτικές τουριστικές υποδομές και φιλόξενους κατοίκους, ενώ προσφέρεται για όλα τα βαλάντια, Μάλιστα, όπως λέει ο ίδιος, τον Ιούλιο το κόστος διαμονής σε αξιοπρεπή καταλύματα ξεκινά από 25-30 ευρώ.\nΕάν σου αρέσει η φύση, εάν αναζητάς έναν μικρό παράδεισο στο Αιγαίο, μακριά από την καθημερινότητα της πόλης, η Αστυπάλαια είναι μια άριστη επιλογή για διακοπές. Και αν βρεθείς εκεί, πιθανότατα θα αφήσεις την ομορφιά αυτής της μαγευτικής γωνιάς του Αιγαίου να σε απαγάγει.\n15/12 - 13:50:01-9006


Test - Voge 300DS 2022 - BIKEIT!\nΤο 300DS είναι ένα μοντέλο της Voge με Adventure look μεν, τροχούς 17 ιντσών δε, που χάρη στο μικρό βάρος και τη φιλική του συμπεριφορά μπορεί να τα καταφέρει αξιοπρεπώς και σε βατούς χωματόδρομους, συνδυάζοντας με μεγάλη επιτυχία την οικονομία, τη χρηστικότητα και τον fun all-round χαρακτήρα.\nΗ κατηγορία των On-Off μοτοσυκλετών είναι τόσο δημοφιλής, που πολλές εταιρείες δημιουργούν μοντέλα με Adventure / On-Off στιλ, που όμως έχουν κυρίως ασφάλτινες δυνατότητες. Ένα από τα μοντέλα αυτά είναι και το Voge 300DS.\nΜε χυτούς τροχούς 17 ιντσών, ελαστικά 100% για χρήση στην άσφαλτο, και διαδρομές αναρτήσεων που ναι μεν δεν ανακοινώνονται, όμως στην πράξη δείχνουν πιο κοντά στα 120 mm (130 ίσως) παρά στα 200 mm των πραγματικά On-Off μοτοσυκλετών, ο στόχος και οι δυνατότητες του Voge 300DS δείχνουν σαφώς τους ασφαλτοστρωμένους δρόμους ως το κύριο πεδίο χρήσης του.\nΑπό την άλλη, το μικρό του βάρος στα 155 κιλά, η σχετικά χαμηλή σέλα στα 810 mm, τα 190 mm της ελάχιστης απόστασης από το έδαφος, και οι χαμηλά συγκεντρωμένες μάζες δίνουν τα φόντα στο 300DS να διασχίσει χωρίς κόπο κάθε βατό χωματόδρομο.\nΈτσι, δεν μπορούμε να πούμε πως η μοτοσυκλέτα της Voge δεν θα μπει και στο χώμα, αρκεί να μην έχει κανείς τρελές απαιτήσεις.\nΕν τέλει, το 300DS τα καταφέρνει πολύ καλά σε πολλά τερέν, έχοντας τα φόντα να αποτελέσει μια μοτοσυκλέτα για όλες τις συνθήκες, σε μια τιμή που δεν θα ρίξει έξω τον προϋπολογισμό σας.\nΕμφάνιση που "σκοτώνει"!\nΑν η εμφάνιση είναι το πρώτο πράγμα που μας τραβά σε μια μοτοσυκλέτα, τότε το 300DS παίρνει 10 στα 10. Άνετα.\nΔιαθέτει σουλούπι και κοστούμι που φέρνουν στο μυαλό Adventure μοντέλο 750 κυβικών, ενώ στον εντυπωσιακό εξοπλισμό του περιλαμβάνονται μεταξύ άλλων: πλαίσιο χωροδικτύωμα, στιβαρό ψαλίδι, ανάποδο πιρούνι 35 mm, μονό αμορτισέρ με μοχλικό πίσω, ποδιά κινητήρα, κάγκελα προστασίας, εύκολα ρυθμιζόμενη (χωρίς εργαλεία) σε 2 θέσεις ζελατίνα, σχάρα με χειρολαβές συνεπιβάτη, full-LED και DRL φώτα, θύρα φόρτισης USB, δισκόφρενα-μαργαρίτες και δικάναλο ABS της Bosch, φαρδιά σέλα, ρεζερβουάρ 16 λίτρων για τεράστια πραγματική αυτονομία 450+ χιλιομέτρων σε συνδυασμό με τη χαμηλή μέση κατανάλωση των 3,4 λίτρων ανά 100 χλμ., και LCD ψηφιακή οθόνη με σκίαστρο.\nΣημειώστε πως η θύρα φόρτισης USB βρίσκεται σωστά τοποθετημένη κάτω από την οθόνη οργάνων, ώστε να μπορεί κανείς να φορτίσει εύκολα το smartphone που έχει τοποθετήσει με βάση στο τιμόνι.\nΗ ποιότητα κατασκευής του 300DS, μαζί και με τη συναρμογή πλαστικών και μεταλλικών μερών είναι κορυφαία, χαρίζοντας ηρεμία πνεύματος στους υποψήφιους αγοραστές.\nΤο κόκκινο χρώμα είναι βαθύ και πανέμορφο, το ρεζερβουάρ έχει ανάγλυφο το σήμα της VOGE, ενώ η κινέζικη φίρμα έχει δώσει μεγάλη προσοχή σε κάθε λεπτομέρεια.\nΑπό το φαρδύ τιμόνι με τα αντίβαρα και την όμορφη τιμονόπλακα, στους εξίσου όμορφους και λειτουργικούς καθρέπτες, στην πανέμορφη τάπα αεροπορικού τύπου του ρεζερβουάρ, στο καλαίσθητο τελικό εξάτμισης, κλπ.\nΑισθητική ένσταση έχουμε μόνο στον όγκο που έχουν τα εργοστασιακά κάγκελα προστασίας, καθώς προεξέχουν πολύ, όμως από την άλλη προστατεύουν εξαιρετικά και βρίσκονται στον στάνταρ εξοπλισμό, οπότε ας μην είμαστε και τόσο αυστηροί.\nΗ στάση οδήγησης είναι όρθια και άνετη, με εξαιρετικούς μοχλούς στα χέρια, και πόδια που δεν διπλώνουν υπερβολικά. Η σέλα των 810 mm επιτρέπει σε αναβάτη με ύψος 1.70 να πατά άνετα ολόκληρο το πέλμα του ενός ποδιού στην άσφαλτο, ενώ το καλό κόψιμο του τιμονιού επιτρέπει τους ελιγμούς στο μποτιλιάρισμα, και διευκολύνει τις επιτόπιες μανούβρες.\nΠολύ μαλακός είναι ο συμπλέκτης, και εξαιρετικά θετικό το κιβώτιο των 6 ταχυτήτων.\nΤο 300DS είναι παιχνιδιάρικο, κοντά γραναζωμένο και έτσι σβέλτο σε επιταχύνσεις, ενώ στρίβει με όσα έρχεται και κρατά καλά σε όλες τις ελληνικές συνθήκες.\nΗ τελική ταχύτητα που είδαμε σε ιδανικές συνθήκες στο κοντέρ έφτασε τα 145 χλμ/ώρα, στην κόκκινη περιοχή του στροφόμετρου, στις 9.000+ rpm, μια τελική που σημαίνει άνετο ταξίδι με 110-120 χλμ/ώρα.\nΟ αντικραδασμικός άξονας του κινητήρα υπόσχεται έλλειψη κραδασμών, ενώ τα μαρσπιέ έχουν ελαστικά παρεμβύσματα για να παγιδεύουν τους ελάχιστους κραδασμούς που ίσως φτάσουν στα πόδια σας.\nΗ σέλα του αναβάτη είναι πολύ άνετη για μικρές και μεσαίες βόλτες, όμως στις μεγάλες (βλ. ταξίδι) θα κουράσει λίγο, καθώς είναι υπέρ του δέοντος μαλακή. Αντίθετα, του συνεπιβάτη είναι σχετικά σκληρή με σαφώς λιγότερο αφρώδες.\nΠολύ καλή είναι η προστασία της ζελατίνας, ειδικά στην ψηλή θέση, στον κορμό του αναβάτη, ενώ αν θέλετε προστασία στα χέρια θα πρέπει να προσθέσετε και ένα ζευγάρι χούφτες.\nΌπως και στα υπόλοιπα Voge που έχω οδηγήσει, έτσι και εδώ το πλαίσιο του 300DS είναι εξαιρετικό, προσφέροντας πολύ καλό κράτημα και μεγάλα ποσά πληροφόρησης που σε γεμίζουν εμπιστοσύνη ακόμα και στο κακό ελληνικό οδόστρωμα.\nΤα ελαστικά πρώτης τοποθέτησης της κινέζικης Cordial από τη μια δεν είναι κακά, από την άλλη σίγουρα δεν φτάνουν σε απόδοση τα καλύτερα (και ακριβότερα) ευρωπαϊκά και ιαπωνικά ελαστικά.\nΤα φρένα είναι δυνατά, με ελαφρώς ξύλινη αίσθηση μπροστά που αντισταθμίζεται από το καλό ABS της Bosch, που όμως μερικές φορές βιάζεται να επέμβει.\nΣτην εκτός δρόμου οδήγηση, προσωπικά βρήκα την υγειά μου με το ελαφρύ 300άρι της Voge, καθώς ποτέ μου δεν συμπάθησα τα τέρατα των 240 κιλών με τις ψηλές σέλες στο χώμα. Το 300DS μπορεί να μην έχει ακτίνες, τροχό 21 ιντσών μπροστά και off-road ελαστικά, αλλά κάνει τη διαφορά με την πλαισιάρα του και τις μικρές του διαστάσεις, που το κάνουν εύκολο για όλους και για όλες στον χώμα. Και κάπου εκεί, ξεκινάς και το παιχνίδι, με πλαγιολισθήσεις, ενώ είσαι σίγουρος πως θα τα βγάλεις πέρα χωρίς κόπο σε κάθε βατό χωματόδρομο.\nΗ οθόνη των οργάνων τώρα έχει σχετικά μικρές ενδείξεις, ενώ σε δυνατό ήλιο το κοντράστ θα μπορούσε να ήταν πιο έντονο.\nΟι καθρέπτες έχουν καλό οπτικό πεδίο, ενώ η κόρνα δεν είναι όσο δυνατή θα τη θέλαμε. Αλάρμ δεν έχουμε, έχουμε όμως σινιάλο.\nΕύγευστη συνταγή, με κερασάκι την τιμή\nΜε τελική τιμή 4.145 ευρώ, το Voge 300DS προσφέρει πολλά, ενώ ζητάει εξαιρετικά λίγα. Πρόκειται για μια πραγματικά “τίμια” πρόταση, που καταφέρνει να συνδυάσει Adventure εμφάνιση και χαρακτήρα στα μικρά / μικρομεσαία κυβικά, μαζί με άριστη ποιότητα κατασκευής, υψηλό επίπεδο εξοπλισμού και ικανό και πολυτάλαντο χαρακτήρα, με αντίτιμο που ακούγεται αστείο.\nΚράνος: Nox N312 Crow\nΚατασκευαστής / Μοντέλο Voge 300DS (2022)\nΤιμή (€) 4,145\nΤύπος 4T, 1K, Y/Ψ, 2ΕΕΚ, 4 βαλβίδες\nΔιάμετρος x Διαδρομή (mm x mm) 78 x 61.2\nΜήκος x Πλάτος x Ύψος (mm) 1,965 x 785 x 1,075\nΒάρος (kg) 155\nΜπροστά Ανεστραμμένο πιρούνι 35 mm\nΠίσω Ένα αμορτισέρ με μοχλικό, προφόρτιση ελατηρίου\nΕλαστικά Cordial (tubeless)\nΜπροστά Δύο δίσκοι, δαγκάνες 2 εμβόλων, ABS Βosch\nΠίσω Δίσκος, δαγκάνα 1 εμβόλου, ABS Bosch\nΙσχύς εργοστασίου (hp / rpm) 28.2 / 8,500\nΡοπή εργοστασίου (kg.m / rpm) 2.6 / 7,000\nΤελευταία τροποποίηση στις Τετάρτη, 18 Μαϊος 2022 11:54\nΠερισσότερα σε αυτή την κατηγορία: « Video Test Ride - Voge 650 DSX


«Καρβέλι» με φράουλες - Χρυσές Συνταγές\n«Καρβέλι» με φράουλες\nBy\tgalatia\t• 6 months ago\t•\nΠοιος μπορεί να πει ότι δεν έχει ένα, τουλάχιστον, αγαπημένο κέικ; Κάποιοι είναι αμετανόητοι σοκολατο-φανς, άλλοι φρουτοφάγοι και άλλοι λιγουρεύονται κέικ μόλις μυρίσουν πορτοκάλι ή λεμόνι. Εγώ ανήκω περήφανα και στις τρεις κατηγορίες! Δεν μπορώ να αντισταθώ σε ένα αφράτο, βουτυράτο, μυρωδάτο κέικ. Είναι το απόλυτο γλυκό του απογεύματος, της συντροφιάς και του καλού καφέ. Είναι αυτό που λέμε ένα κέικ με εμφάνιση. Λες και πήρες ένα πινέλο και έβαψες κόκκινες κουκκίδες σε ένα κατά τα άλλα μπεζ κέικ. Μόνο που αυτές οι κουκκιδίτσες είναι λαχταριστές φράουλες. Ο συνδυασμός με τα αμύγδαλα είναι φανταστικός και οι φράουλες προσθέτουν υγρασία και μοναδικό άρωμα. Αυτό είναι το κέικ που θα ψήσετε όταν θα έρθει για καφέ η πέθερά σας.\n180 γρ. βούτυρο ανάλατο,\n2 κουταλάκια εκχύλισμα βανίλιας,\n1 ½ φλ. αλεύρι Φαρίνα “00” + 2 κουταλάκια έξτρα,\n½ φλ. αμύγδαλα ασπρισμένα και καβουρδισμένα (βλ. σημείωση), χοντροκομμένα σε ένα food processor (μην τα κάνετε σκόνη, είναι ωραία να «νιώθετε» τα αμύγδαλα),\n1 φλ. φράουλες κομμένες σε μικρά κομματάκια.\nΠροθερμαίνετε το φούρνο στους 175°C. Βουτυρώνετε ένα μακρόστενο ταψί, 11 Χ 18 εκ. και καλύπτετε τη βάση και τα πλαϊνά με αντικολλητική λαδόκολλα, αφήνοντας έξτρα χαρτί να εξέχει (το χαρτί θα σας βοηθήσει να βγάλετε το κέικ από το ταψί).\nΧτυπάτε το βούτυρο με τη ζάχαρη στο μίξερ να αφρατέψει, περίπου 2 λεπτά. Προσθέτετε τα αβγά ένα-ένα, χτυπώντας καλά μετά από κάθε προσθήκη. Βάζετε τη βανίλια και αναμιγνύετε.\nΚοσκινίζετε το αλεύρι με το μπέικιν πάουντερ και το αλάτι. Βάζετε περίπου ½ φλιτζάνι από το αλεύρι στον κάδο του μίξερ με τα υπόλοιπα υλικά. Χτυπάτε καλά να αναμιχθεί. Προσθέτετε το γάλα και μετά το υπόλοιπο αλεύρι. Χτυπάτε μέχρι να αναμιχθεί όλο το αλεύρι.\nΣτη συνέχεια, βάζετε τα αμύγδαλα και τα ενσωματώνετε με μια σπάτουλα. Ανακατεύετε τις φράουλες με τα δυο κουταλάκια έξτρα αλεύρι και τις προσθέτετε στο μίγμα ανακατεύοντας με τη σπάτουλα.\nΒάζετε το κέικ στο ταψί και ισιώνετε την επιφάνειά του με ένα κουτάλι ή μικρή σπάτουλα. Το ψήνετε στον προθερμασμένο φούρνο για 45-50 λεπτά. Αφήνετε το κέικ να κρυώσει για 30 λεπτά στο ταψί του. Χρησιμοποιήστε τη λαδόκολλα για να μεταφέρετε το κέικ από το ταψί στην πιατέλα σερβιρίσματος. Το αφήνετε να κρυώσει εντελώς. Το κόβετε σε χοντρές φέτες και το σερβίρετε.\nΣημείωση: Για να ασπρίσετε αμύγδαλα, θα πρέπει πρώτα να τα φουσκώσετε σε κοχλαστό νερό και μόλις κρυώσει λίγο να βγάλετε τη φλούδα με τα χέρια σας. Για να τα καβουρδίσετε, τα ψήνετε στους 160°C για 20-25 λεπτά, ανακατεύοντας 2-3 φορές, μέχρι τα αμύγδαλα να είναι τραγανά και να μην έχουν μέσα υγρασία. Αν θέλετε βέβαια, μπορείτε να χρησιμοποιήσετε γι’ αυτό το κέικ αμύγδαλα με τη φλούδα τους. Θα τα ψήσετε μόνο 6-7 λεπτά στο φούρνο γιατί δεν θα έχουν υγρασία. Και για να είμαι ειλικρινής τα αμύγδαλα με τη φλούδα είναι και γευστικότερα.


Απάντηση στη Ρεβέκκα Σιεκκερή\nΈγινε, λοιπόν, η πολυπόθητη ανατροπή … Τώρα λύθηκαν όλα!\nΗ ισχύς εν τη ενώσει, αγαπητή Ρεβέκα. Κι΄ εμείς θα το αποδείξουμε. Ως ανεξάρτητη και αυτόνομη κίνηση θα συνεχίσουμε το έργο μας για το καλό του δημόσιου σχολείου και των εκπαιδευτικών. Τι εννοώ;\nΤα θετικά θα τα στηρίξουμε. Θα κρίνουμε, όμως, και θα κατακρίνουμε και θα σταθούμε εμπόδιο σε κάθε τι το αρνητικό.\nΕπειδή, όμως, γράφεις πράγματα εκτός πραγματικότητας, πρέπει να σου πω κάποιες αλήθειες, για να ενημερωθείς.\nΈγινε, λοιπόν, η πολυπόθητη ανατροπή. Τώρα αναμένουμε να δούμε την υλοποίηση όλων αυτών που υποσχεθήκατε. Αν φυσικά συμφωνήσουνε οι εταίροι. Και θα σας κρίνουμε είτε θετικά είτε αρνητικά.\nΜαθήματα συνδικαλισμού δεν δεχόμαστε ως Ν. Κίνηση από κανένα. Γνωρίζουμε τι είναι ο συνδικαλισμός όχι από τα λεξικά, αλλά από τις πράξεις μας. Και γι΄ αυτό βοηθήσαμε και συμπαρασταθήκαμε σε εκατοντάδες συναδέλφους, ανεξαρτήτως κίνησης, ιδεολογίας και κομματικής τοποθέτησης. Όμως, θα έπρεπε να γνωρίζεις, για να μην εκτίθεσαι, ότι η ΟΕΛΜΕΚ δεν είναι μόνο συνδικαλιστική οργάνωση. Ασχολείται, και αυτό είναι σημαντικό, και με τη διαμόρφωση της εκάστοτε εκπαιδευτικής πολιτικής, αν αντιλήφθηκες τι εννοώ. Εμείς ούτε προβατάκια είμαστε, ούτε ξεπουλήσαμε προβατάκια. Αυτά και τα κυβερνητικά, συντροφικά βελάσματα να τα ψάξεις αλλού.\nΔεν ξέρω αν το γνωρίζεις, αλλά όλοι παραδέχονταν ότι επιβαλλόταν η αναθεώρηση των αναλυτικών προγραμμάτων των σχολείων μας, γιατί είχαμε σοβαρά προβλήματα και πολλές χώρες άρχισαν να μην αναγνωρίζουν τα απολυτήρια μας. Άρα, οι αλλαγές έπρεπε να γίνουν. Προβλήματα υπάρχουν και αγωνιζόμαστε για την επίλυσή τους. Δεν εξαφανίσαμε τις γλώσσες, όπως με ψεύδος διατείνεσαι. Για τα Αγγλικά ειδικά, όπως είχα πει τότε στην Πρόεδρό σας, το σίγουρο είναι ότι θα αυξηθούν οι ώρες στο λύκειο και δεν θα έμενε κανένας συνάδελφος χωρίς δουλειά, όπως και έγινε. Για τις υπόλοιπες γλώσσες στο λύκειο, προωθήσαμε την κοινή θέση τους και ενσωματώθηκαν σε όλες τις δέσμες. Ναι, υπάρχει πρόβλημα στο Γυμνάσιο και σ΄ αυτό τον τομέα, θα συνεχίσουμε τον αγώνα και ως αντιπολίτευση, για να το λύσουμε. Το ίδιο θα πράξουμε και για τα άλλα προβλήματα, που λέμε ότι προέκυψαν από την εφαρμογή του ΝΩΠ.\nΡώτα, όμως και μάθε ποια είναι η θέση της κίνησής σου για τις ξένες γλώσσες και ξαναμιλάμε.\nΓια τους εκπαιδευτικούς των πολλών ταχυτήτων, τις αποφάσεις τις πήρε η προηγούμενη κυβέρνηση και τις συνέχισε η παρούσα.\nΕμείς αγωνιστήκαμε και θα συνεχίσουμε τον αγώνα. Ήδη είναι έτοιμο το σχέδιο για το ταμείο Προνοίας, αλλά για μας το θέμα δεν λύεται μέχρι εδώ. Η λύση είναι η επαναφορά του παλαιού καθεστώτος που ισχύει για όλους τους εκπαιδευτικούς.\nΓια την επιστροφή των χρημάτων για τους συναδέλφους που μονιμοποιήθηκαν μετά το 2011, να ρωτήσεις την παράταξη σου και τι έκανε, όταν το αποφάσιζε η κυβέρνηση Χριστόφια.\nΕμείς τότε αντιδράσαμε, αλλά είμαστε μόνοι.\nΓια τον κλάδο της Τέχνης να ρωτήσεις τον Πρόεδρο του κλάδου, που ανήκει στην Κίνηση σου, του οποίου δεχτήκαμε τότε όλες τις εισηγήσεις και ψήφησε υπέρ του ΝΩΠ.\nΠού είδες το φάγωμα των διακοπών δεν γνωρίζω. Αν ξέρεις κάτι πέστο και σε μας να ενημερωθούμε.\nΓια τις μειώσεις των μισθών ρώτα να μάθεις ποιοι τις ξεκίνησαν. Εμείς που ως ανεξάρτητη, υπερκομματική κίνηση δεν έχουμε να δώσουμε λόγο σε κανένα σου απαντάμε. Τις ξεκίνησε ο Χριστόφιας και τις συνέχισε ο Αναστασιάδης.\nΤότε προχωρήσαμε και σε εκδηλώσεις διαμαρτυρίας έξω από το Υπουργείο Οικονομικών και τη Βουλή. Πού ήσουν εσύ;\nΓια την έκθεση του εμπειρογνώμονα οι σημερινοί θριαμβευτές ήταν απλοί θεατές και έκαναν στείρα κριτική.\nΕίναι η Ν. Κίνηση που πρωταγωνίστησε και ετοιμάστηκε μια τεκμηριωμένη απάντηση της ΟΕΛΜΕΚ προς τον εμπειρογνώμονα.\nΚαι είναι η Ν. Κίνηση που αγωνίστηκε και σταμάτησε τις προσπάθειες του ΥΠΠ για αύξηση του διδακτικού χρόνου των εκπαιδευτικών. Και αυτό θα πράξουμε, αν τολμήσουν να επαναφέρουν τέτοιο θέμα. Το σχέδιο αξιολόγησης το ρίξαμε στον κάλαθο των αχρήστων, όσο και αν λέτε ψεύδη και θα συνεχίσουμε την προσπάθεια. Αν και εσείς συμφωνείτε, τότε, ναι, θα βρεθούμε και στο ίδιο χαράκωμα, γιατί εμείς δεν έχουμε παρωπίδες.\nΝαι, εμείς γι΄ αυτά που μας ενώνουν θα δώσουμε μάχες και δεν ξεχωρίζουμε κανένα.\nΕίναι πιο εύκολο να είσαι στην αντιπολίτευση και να κάνεις στείρα κριτική, όπως παραδέχεσαι. Τώρα θα σας δούμε και θα σας κρίνουμε, αν θα υλοποιήσετε όλα αυτά που υποσχεθήκατε ή τα λέγατε απλώς, για να χαϊδεύετε τα αφτιά των εκπαιδευτικών.\nΞέρεις, αγαπητή Ρεβέκκα, η ημιμάθεια είναι χειρότερη από την αμάθεια. Γι΄ αυτό και είναι καλύτερα, πριν γίνεις τιμητής των πάντων, να φροντίζεις να ενημερώνεσαι. Εκτός και αν γνωρίζεις την αλήθεια και σκόπιμα την παραποιείς, οπόταν αυτό είναι ακόμη χειρότερο.\n*Προέδρου της Ν. Κίνησης Καθηγητών


Επιγραμματικά Profoto AcuteB2 600 AirS – agopian\nΕπιγραμματικά Profoto AcuteB2 600 AirS\nΑρχική Acute B2 AirS\nΗ Νέα Υπέρ-Φορητή Γεννήτρια Από Την Profoto\nΜικρός όγκος, Κορυφαίος Φωτισμός.\nΜπαταρία Ιόντων Λιθίου Φωσφορικού Σιδήρου τελευταίας τεχνολογίας.\nΜικρή και ελαφριά, μόνο 3,6 kg – μπαταρία LiFe και γεννήτρια μαζί.\nΑρ. λάμψεων/ Αυξημένη χωρητικότητα μπαταρίας, έως 200 λάμψεις στη μέγιστη ισχύ με πλήρως φορτισμένη μπαταρία.\nΕξαιρετικά μεγάλη διάρκεια ζωής, έως και τετραπλάσια ζωή η μπαταρία.\nΆδεια ταξιδίου, έχει ελεγχθεί και πιστοποιηθεί σύμφωνα με το εγχειρίδιο Τεστ & Κριτηρίων των Η.Ε., Μέρος ΙΙΙ, Ενότητα 38,3\nΠαγκόσμια Χρήση με φορτιστή αυτόματα, πολλαπλής τάσης και Profoto AirS.\nΧρόνος επαναφόρτισης, 0.08 – 2.0 s\nΣύντομη διάρκεια λάμψης, 1/6800 – 1/1000 s.\nΕνσωματωμένο Profoto AirS, σύστημα ραδιοσυχνοτήτων, για πυροδότηση έως και 300 μέτρα μακριά και χωρίς εξωτερική κεραία.\nΤο AirS λειτουργεί με τις γρηγορότερες ταχύτητες συγχρονισμού φλας.\nΕυρύ φάσμα ισχύος 7 f-stop, 9 – 600 Ws.\nΒελτίωση των ηλεκτρονικών εσωτερικά για ακόμα καλύτερη αξιοπιστία και απόδοση.\nΗ Profoto χρησιμοποιεί τις πιο προηγμένες και αξιόπιστες επαναφορτιζόμενες μπαταρίες: Ιόντων Λιθίου Φωσφορικού Σιδήρου (LiFePO4), εν συντομία – μπαταρίες LiFe. Οι εν λόγω μπαταρίες περιλαμβάνουν εξελιγμένα ηλεκτρονικά: Μια ειδικά κατασκευασμένη πλακέτα BMS (Battery Monitoring System) ελέγχει και προσαρμόζει την έξοδο διασφαλίζοντας τη βέλτιστη απόδοση.\nΤα στοιχεία της μπαταρίας LiFe προσφέρουν πολύ μεγάλη χωρητικότητα, είναι ελαφρού βάρους, αντέχουν υψηλά φορτία και είναι πολύ ασφαλή και αξιόπιστα. Συν τοις άλλοις, έχουν 4 φορές μεγαλύτερη διάρκεια ζωής από μπαταρίες μολύβδου οξέος και μπορούν να χρησιμοποιηθούν σε ένα ευρύτερο φάσμα θερμοκρασιών. Τα ηλεκτρονικά της κυκλώματα προστατεύουν επίσης την μπαταρία LiFe από βαθιά εκφόρτιση και υπερθέρμανση. Λόγω της ειδικής κατασκευής τους είναι δυνατή η χρήση των ίδιων φορτιστών τόσο στις μπαταρίες LiFe όσο και στις Pb (μολύβδου οξέος). Αυτό απλουστεύει την συνδυασμένη χρήση νέων και παλαιών γεννητριών με μπαταρία και επιτρέπει στους κατόχους γεννητριών Profoto να αναβαθμίσουν τις μονάδες τους με τις νέες μπαταρίες LiFe.\nΣτην AcuteB2 600 AirS, έχει ενσωματωθεί το αξιόπιστο σύστημα ραδιοσυχνοτήτων: Profoto Air Sync. Η γεννήτρια μπορεί να πυροδοτηθεί από απόσταση έως και 300 μέτρα. H εξαιρετικά μικρή καθυστέρηση καθιστά δυνατή τη χρήση των γρηγορότερων ταχυτήτων συγχρονισμού. Το Air Sync χρησιμοποιεί την ίδια συχνότητα σε όλο τον κόσμο, καλύπτοντας 8 ξεχωριστά κανάλια.\nΤο Profoto Air Sync σας παρέχει μια απλή λύση πυροδότησης από την μηχανή σας. Το Profoto Air Sync μπορεί επίσης να χρησιμοποιηθεί ως δέκτης και να συγχρονίσει γεννήτριες που δεν διαθέτουν Profoto Air.\nΓια την μικρότερη μπαταρία μας, υπάρχει μια ειδική κεφαλή, η Profoto AcuteB Head. Η Κεφαλή Profoto AcuteB ζυγίζει μόλις 1,45 κιλά. Σας δίνει ισχύ μέχρι και 600 Ws και μια καινοτόμο λάμπα πιλότου η οποία, χρησιμοποιώντας έναν λαμπτήρα υψηλής απόδοσης Halostar ™ στα 65 W, σας δίνει φωτεινότητα όσο μία λάμπα αλογόνου των 90W.\nΗ κεφαλή AcuteB περιλαμβάνει: φλασόλαμπα, λάμπα αλογόνου 65W, προστατευτικό καπάκι μεταφοράς και καλώδιο 3 m.\nAcuteB2 AirS Kit\nΤο AcuteB2 AirS Kit είναι το απόλυτο βασικό σετ για εξωτερικές φωτογραφήσεις. Με την καλοσχεδιασμένη και συμπαγή τσάντα του είναι εύκολο να μεταφερθεί στον ώμο και χωράνε τέλεια όλα τα εξαρτήματα. Προσθέστε μερικά Εργαλεία Σχηματισμού του Φωτός Profoto και είστε πάντα έτοιμοι να φωτογραφήσετε, όπου και αν βρίσκεστε.\nΤο AcuteB2 600 AirS Kit περιλαμβάνει:\n• 1 γεννήτρια AcuteB2 600 AirS\n• 1 μπαταρία LiFE\n• 1 Κεφαλή AcuteB, UV ή UNC\n• 1 Disc reflector\n• 1 Air Sync ή καλώδιο συγχρονισμού (Sync cable)\n• 1 τσάντα AcuteB\n• 1 φορτιστή μπαταρίας 1A\n90 09 76 AcuteB2 AirS Kit UV με AirSync\n90 09 77 AcuteB2 AirS Kit UNC με AirSync\n90 09 78 AcuteB2 AirS Kit UV με Sync cable\n90 09 79 AcuteB2 AirS Kit UNC με Sync cable


Ανακοινώθηκε η επιστροφή του Χιμένεθ στην ΑΕΚ! (Βίντεο) - Now24.gr\nΟ Μανόλο Χιμένεθ είναι κι επίσημα ο νέος προπονητής της ΑΕΚ! Με ανακοίνωσή, που εξέδωσε το πρωί της Τετάρτης (06/02), η «κιτρινόμαυρη ΠΑΕ» έκανε γνωστή την έναρξη της τρίτης θητείας του Ανδαλουσιάνου προπονητή στους πρωταθλητές Ελλάδας.\nΜόλις επτά μήνες «άντεξαν» χωριστά ΑΕΚ και Χιμένεθ… Οι δύο πλευρές δεν τα βρήκαν στις αρχές του περασμένου καλοκαιριού και ο Μαρίνος Ουζουνίδης ανέλαβε τα ηνία της «Ένωσης». Παρά την είσοδο της ομάδας στους ομίλους του UEFA Champions League, η απόδοση της ΑΕΚ στα περισσότερα ματς ήταν μέτρια. Ο Εβρίτης τεχνικός αποφάσισε να παραιτηθεί και ο Μανόλο Χιμένεθ τα… παράτησε όλα ώστε να επιστρέψει!\nΟ Ισπανός προπονητής, ο οποίος βρίσκεται στην Αθήνα από το βράδυ της Τρίτης (5/02), ανακοινώθηκε σήμερα από την ΠΑΕ και αργότερα θα κάνει την πρώτη του προπόνηση στα Σπάτα. To… 3o ντεμπούτο του στον «κιτρινόμαυρο» πάγκο πιθανολογείται στην αυριανή αναμέτρηση για τα προημιτελικά του Κυπέλλου, κόντρα στον Ατρόμητο.\n“Η ΠΑΕ ΑΕΚ ανακοινώνει τη συμφωνία με τον Μανόλο Χιμένεθ για την ανάληψη της τεχνικής ηγεσίας της ομάδας έως το τέλος της σεζόν 2019-20.\n«Στην καρδιά μου η ΑΕΚ», δήλωσε ο Μανόλο Χιμένεθ:\nΟ Μανόλο Χιμένεθ γυρίζει σπίτι και η ΑΕΚ μπαίνει στις μάχες του πρωταθλήματος και του Κυπέλλου με τον Στρατηγό των πρόσφατων επιτυχιών της. Η κάμερα του AEK TV κατέγραψε την άφιξη & τις πρώτες δηλώσεις του#VAMOSBIEN! #aekfc #aekfcseason2018_19 #aekfamilyhttps://t.co/GSBcUncFp4\nΓκολ Howard από το ένα τέρμα στο άλλο αλλά με τη βοήθεια του ανέμου!


Ταξιδεύουμε στην όμορφη Τζια | InfoKids\nΑρχική › Infokids › Αποδράσεις › Ταξίδια › Ταξιδεύουμε στην όμορφη Τζια\nΤαξιδεύουμε στην όμορφη Τζια\nΈχει μια πανέμορφη χώρα, την Ιουλίδα, όπου θα μαγευτείς από τη θέα που θα σου προσφέρει στο καταγάλανο Αιγαίο, αμμουδερές παραλίες και τιρκουάζ νερά. Απέχει μόλις μία ώρα από το Λαύριο και σαν πας, έχεις την αίσθηση ότι βρίσκεσαι σε μέρος εξωτικό και ονειρεμένο.\nΣτην Κέα θα βρείτε την τέλεια απόδραση από την καθημερινότητα, μέσα σε μια φυσική κυκλαδίτικη ομορφιά. Είναι το βορειότερο νησί των δυτικών Κυκλάδων και βρίσκεται στο ανατολικότερο άκρο της Αττικής. Από την πρώτη στιγμή που θα πατήσεις στην Κορρησία, το λιμάνι του νησιού, θα νιώσεις την αντίθεση των εικόνων που χαρακτηρίζουν όλο το νησί. Το παλαιότερο όνομα της Κορρησία, Λιβάδι, δίνει το πρώτο στίγμα. Μικρά λιβάδια και ελαιώνες εναλλάσσονται με άγριους ορεινούς όγκους και απότομες ρεματιές οδηγούν σε μικρά κολπάκια ή χρυσαφένιες αμμουδιές.\nΌπου κι αν επιλέξετε να μείνετε στο νησί, η επίσκεψη στην Ιουλίδα είναι κάτι παραπάνω από απαραίτητη. Μία από τις πιο γραφικές κυκλαδίτικες Χώρες, έχει σήμα-κατατεθέν της το Κάστρο της και το σκαλισμένο σε βράχο αρχαίο λιοντάρι. Περπατήστε στα καλντερίμια της, σταματήστε να θαυμάσετε την απαράμιλλη θέα που προσφέρει από εκεί ψηλά, γευτείτε τις νόστιμες συνταγές της, αλλά και τα απίθανα παραδοσιακά γλυκά της. Ανηφορίστε μέχρι το Κάστρο, όπου σήμερα στεγάζεται το Δημοτικό σχολείο, κοντοσταθείτε μπροστά στα νεοκλασικά αρχοντικά της, όπως το Δημαρχείο και το παλιό Δημοτικό σχολείο, επισκεφτείτε τη Μητρόπολη της και δώστε προσοχή στην ιδιαίτερη αισθητική που αποπνέει κάθε γωνιά της Χώρας. Ας μην ξεχνάμε πως η Τζια αποτελεί καταφύγιο πολλών καλλιτεχνών, ανάμεσά τους ο Αλέκος Φασιανός.\nΣτο παραθαλάσσιο μέρος του νησιού σχηματίζονται μικροί όρμοι, ακρωτήρια με όμορφες αμμουδιές και θαλάσσια σπήλαια. Το κάστρο δεσπόζει στην κορυφή του νησιού χαρίζοντας υπέροχη θέα στους επισκέπτες του. Ένα από τα μεγαλύτερα φυσικά λιμάνια της Μεσογείου ο Άγιος Νικόλαος βρίσκεται βορειοδυτικά της Κέας. Οι «Ποσειδώνιες» είναι ένα από τα χαρακτηριστικά του νησιού. Καλύπτουν μεγάλες υποθαλάσσιες εκτάσεις στο βυθό του νησιού, και χαρίζουν ένα υπέροχο θέαμα.\nΠού θα κολυμπήσετε\nΚοσμικός και πιο αναπτυγμένος τουριστικά ο Κούνδουρος. Από τις παραλίες, σημειώστε το αμμουδερό Γιαλισκάρι, τους όμορφους μικρούς βοτσαλωτούς κολπίσκους της Πέρα Μεριάς, το Καλυδονύχι και τη Συκαμιά, αλλά και τη μεγάλη αμμουδερή παραλία Σπαθί μετά το μοναστήρι της Καστριανής.\nΗ Κέα παρουσιάζει αξιόλογο αρχαιολογικό ενδιαφέρον. Στο νησί σώζονται τα ερείπια της αρχαίας πόλης, ενώ κατά την περιήγησή σας θα συναντήσετε πολλά ιστορικά μοναστήρια και εκκλησίες.\nΌσο για το φαγητό; Η ντόπια κουζίνα φημίζεται για τις νόστιμες συνταγές της, καθώς και για τα εξαιρετικά παραδοσιακά της γλυκά. Μην παραλείψετε να αγοράσετε γλυκά του κουταλιού, μέλι και παστέλια.\nΟι τουριστικές υποδομές της Κέας ικανοποιούν όλες τις ανάγκες. Στη Τζιά θα βρείτε ξενοδοχεία και συγκροτήματα ενοικιαζόμενων δωματίων όλων των κατηγοριών, που παρέχουν όλες τις ανέσεις σε ιδιαίτερα προσιτές τιμές.\nΟι κάτοικοι του πανέμορφου νησιού, που αποτελεί την ιδανική λύση για όσους θέλουν να ξεφύγουν από τα πολύβουα νησιά, ζουν κυρίως από τη γεωργία, την κτηνοτροφία και την αλιεία.\nΑνηφορίστε προς την ακρόπολη για να βρείτε τα ερείπια του ενετικού κάστρου, ακολουθήστε το μονοπάτι προς τον θρυλικό Λιόντα, το πέτρινο μήκους 6 μέτρων λιοντάρι με το αρχαϊκό χαμόγελο.\nΤο Αρχαιολογικό Μουσείο Κέας, που φιλοξενεί μοναδικά κυκλαδικά ειδώλια, αγγεία Γεωμετρικής περιόδου και γλυπά. Κατηφορίζοντας από την Ιουλίδα θα σταματήσετε στο μικρό Βουρκάρι, λιμάνι-μαρίνα για τους ιδιοκτήτες σκαφών αλλά και μέρος διασκέδασης, αφού εδώ βρίσκονται τα πιο δημοφιλή μπαρ του νησιού.\nΑξίζει να προχωρήσετε πέρα από τον Οτζιά, για να επισκεφτείτε το θεαματικά χτισμένο πάνω από το Αιγαίο, μοναστήρι της Παναγίας της Καστριανής.\nΚυριακή, 25 Αύγουστος, 2013 στην κατηγορία Αποδράσεις, Ταξίδια\nΈχουμε μόνο 18 καλοκαίρια μαζί με τα παιδιά μας…\n6 all inclusive ξενοδοχεία για πραγματικά ξεκούραστες οικογενειακές διακοπές\nΟ Μουτζούρης στο Πήλιο γιορτάζει τα 110 χρόνια του με μια νυχτερινή διαδρομή\nAegina Fistiki Fest: Γνωρίζουμε τις ομορφιές της Αίγινας μέσα από καλλιτεχνικά δρώμενα (30/8-22/9)


Το Ευρωπαϊκό Δίκτυο Κινητικότητας Ερευνητών - Euraxess είναι ένα δίκτυο υπηρεσιών που παρέχει εργαλεία αναζήτησης ευκαιριών σταδιοδρομίας στον τομέα της έρευνας, δωρεάν προσωποποιημένη υποστήριξη για την κινητικότητα των ερευνητών, καθώς και πληροφορίες για τα δικαιώματα και τις υποχρεώσεις του επαγγέλματος του ερευνητή, την κοινωνική ασφάλιση και τις διαδικασίες θεώρησης παραμονής (visa).\nΤο Ευρωπαϊκό Δίκτυο Κινητικότητας Ερευνητών - Euraxess είναι ένα δίκτυο υπηρεσιών που παρέχει εργαλεία αναζήτησης ευκαιριών σταδιοδρομίας στον τομέα της έρευνας, δωρεάν προσωποποιημένη υποστήριξη για την κινητικότητα των ερευνητών, καθώς και πληροφορίες για τα δικαιώματα και τις υποχρεώσεις του επαγγέλματος του ερευνητή, την κοινωνική ασφάλιση και τις διαδικασίες θεώρησης παραμονής (visa). Με περισσότερα από 200 κέντρα σε 40 Ευρωπαϊκές χώρες, το Euraxess στηρίζει ενεργά την καθιέρωση της Ευρώπης ως ιδανικό χώρο για επιστημονική έρευνα με πρωτοφανείς ευκαιρίες, όχι μόνο για τους ερευνητές που επιθυμούν να συνεχίσουν τη σταδιοδρομία τους σε μια άλλη χώρα της Ευρώπης, αλλά και για τους επιστημονικούς οργανισμούς που αναζητούν ταλέντα από όλον τον κόσμο.\nΟ Ειδικός Λογαριασμός Κονδυλίων Έρευνας του Αριστοτελείου Πανεπιστημίου Θεσσαλονίκης συμμετέχει στο Ευρωπαϊκό Δίκτυο Κινητικότητας Ερευνητών μέσω του Κόμβου Κινητικότητας Ερευνητών που διατηρεί στο κτίριο ΚΕΔΕΑ (http://kedea.rc.auth.gr/). Πρόκειται για μια δωρεάν εξατομικευμένη υπηρεσία, που υποστηρίζει την αντιμετώπιση ζητημάτων όπως διαμονή, θεώρηση παραμονής (visa), μαθήματα ξένων γλωσσών, εξεύρεση σχολείων, κοινωνική ασφάλιση και ιατροφαρμακευτική περίθαλψη. Επιπλέον, παρέχονται πληροφορίες για την Ευρωπαϊκή Χάρτα του Ερευνητή και τον Κώδικα Δεοντολογίας για την Πρόσληψη Ερευνητών. Τέλος, ο Κόμβος του ΑΠΘ προσφέρει ενημέρωση και πρόσβαση σε διαθέσιμες θέσεις εργασίας, ευκαιρίες χρηματοδότησης και υποτροφίες.\nTo Euraxess Services είναι ένα δίκτυο που αποτελείται από περισσότερους από 200 κόμβους κινητικότητας σε 40 ευρωπαϊκές χώρες. Όλοι οι κόμβοι μπορούν να βοηθήσουν εσάς και την οικογένειά σας σε θέματα μετακίνησης και παραμονής σε μια ξένη χώρα. Αυτή η δωρεάν εξατομικευμένη υπηρεσία θα σας βοηθήσει να αντιμετωπίσετε ζητήματα όπως διαμονή, θεώρηση παραμονής (visa), μαθήματα ξένων γλωσσών, εξεύρεση σχολείων για τα παιδιά σας, κοινωνική ασφάλιση και ιατροφαρμακευτική περίθαλψη. Το καταρτισμένο προσωπικό των κόμβων βρίσκεται πάντοτε στη διάθεσή σας. Βρείτε ένα κέντρο Euraxess Services κοντά σας και πληροφορηθείτε για μερικές από τις επιτυχημένες ιστορίες.\nΤο Euraxess Jobs είναι ένα εύχρηστο δωρεάν εργαλείο εξεύρεσης και επιλογής προσωπικού. Ως ερευνητής, έχετε πρόσβαση σε πληθώρα πληροφοριών που ενημερώνονται συνεχώς ανοιχτές θέσεις, ευκαιρίες χρηματοδότησης υποτροφίες σε ολόκληρη την Ευρώπη. Αναρτώντας το βιογραφικό σας σημείωμα σας δίνεται δυνατότητα να σας εντοπίσουν πιθανοί εργοδότες. Ως εταιρεία ή ερευνητικός οργανισμός μπορείτε δημοσιεύσετε αγγελίες για διαθέσιμες εργασίας χωρίς καμία χρέωση, και να αναζητήσετε βιογραφικά κορυφαίων ερευνητών από όλο κόσμο. Επίσης, έχετε απευθείας πρόσβαση στις δικτυακές πύλες αναζήτησης εργασίας συνεργαζόμενων χωρών, οι οποίες περιέχουν πληροφορίες για ερευνητικές θέσεις εργασίας ευκαιρίες χρηματοδότησης, καθώς εξατομικευμένες υπηρεσίες για κάθε χώρα.\nΤο Euraxess Rights προσφέρει όλες τις απαραίτητες πληροφορίες σχετικά με την Ευρωπαϊκή Χάρτα του Ερευνητή και τον Κώδικα Δεοντολογίας για την Πρόσληψη Ερευνητών. Στη Χάρτα διατυπώνονται τα δικαιώματα και τα καθήκοντα των ερευνητών, καθώς και των ερευνητικών οργανισμών και των φορέων χρηματοδότησης. Ο Κώδικας στοχεύει στη διασφάλιση της ίσης μεταχείρισης των ερευνητών στην Ευρώπη εξασφαλίζοντας διαφανείς συνθήκες πρόσληψης. Πολλά από τα κορυφαία ερευνητικά κέντρα της Ευρώπης έχουν ήδη συνυπογράψει τη Χάρτα και τον Κώδικα.


Περί εθελούσιας | Έντυπη Έκδοση | Έντυπη Έκδοση Ελευθεροτυπίας\nΣτο φύλλο της εφημερίδας σας της 22ας Δεκεμβρίου και στη στήλη «Ναυτίλος» ο κ. Στάθης Σταυρόπουλος διαπιστώνει και χαρακτηρίζει ως «εξωφρενική» την ευκολία με την οποία ουσιαστικά προσαρμόστηκα στην κομματική γραμμή στην υπόθεση του ΟΛΠ. Αυτό βεβαίως θα προϋπέθετε ότι θα είχα κάνει πάνω από μία δημόσιες παρεμβάσεις σχετικά με αυτή την υπόθεση, έτσι ώστε στην πρώτη να ξεφύγω και στη δεύτερη να μαζευτώ!\nΟμως, για το συγκεκριμένο ζήτημα ρωτήθηκα μία μόνο φορά σε ραδιοφωνική μου συνέντευξη στο FLASH 96 στις 16/12, όπου και ανέφερα τα εξής:\n- Την εθελούσια στον ΟΛΠ πώς τη βλέπετε, κυρία Διαμαντοπούλου;\n- Τη βλέπω εξωφρενική. Εξωφρενική! Δηλαδή είναι μέσα στα πεπραγμένα της κυβέρνησης της Νέας Δημοκρατίας και στην Ολυμπιακή και στον ΟΛΠ, όπου πραγματικά όχι μόνο δεν υπάρχει κανένα όφελος από την επιλογή που έχουν κάνει αλλά έχουν βάλει μέσα και τον δημόσιο τομέα. Και είναι εξοργιστικό ότι αυτό είναι σε ένα Νόμο του 2008 και η σύμβαση και τα εργασιακά δικαιώματα. Και βεβαίως η κυβέρνηση βρίσκεται σε πολύ δύσκολη θέση στο πώς να αντιμετωπιστεί, δεν μπορείς να πεις ότι από τη μια δέχομαι τη συνέχεια της σύμβασης, από την άλλη να πεις δεν δέχομαι αυτά που αποφασίστηκαν για τους εργαζομένους. Αλλά με συγχωρείτε, ανακαλύπτεται με πλέον σαφή τρόπο πως δεν υπήρχε αίσθηση του δημοσίου συμφέροντος στην κυβέρνηση της Νέας Δημοκρατίας.\nΤώρα, αν ο κ. Σταυρόπουλος υποθέτει ότι στο ενδιάμεσο της απάντησής μου κάποια ανώτερη κομματική Ιερά Εξέταση με κάλεσε σε άλλο τηλέφωνο και μου μετέφερε τη δυσαρέσκεια της κυβέρνησης, με αποτέλεσμα να με «μαζέψουν», έχει πολύ μεγάλη φαντασία.\nΤέλος, ως προς το «αυτόκλητη», δεν γνωρίζω πώς ορίζει το πλαίσιο του πολιτικού διαλόγου ο κ. Σταυρόπουλος, αλλά αλίμονο αν ένας πολιτικός ζητά άδεια για να μιλήσει. Εγώ δεν λειτουργώ με αυτόν τον τρόπο. Ευχαριστώ\nΔιαμαντοπούλου Αννα, υπουργός Παιδείας, Διά Βίου Μάθησης και Θρησκευμάτων\nΚαι η απάντηση του Στάθη Σ.:\nΤο σχόλιο του «ναυτίλου» βασίστηκε στα ρεπορτάζ εγκρίτων εφημερίδων (και πάντως σχεδόν όλων), τα οποία επί τετραήμερον η κυρία Διαμαντοπούλου δεν διέψευσε. Συνεπώς ο «ναυτίλος» δεν έχει τίποτα να ανταπαντήσει στην κυρία Υπουργό.\nΜε τιμή, Σ.Σ.


Drama Town: Όλα λάθος, κύριε πρωθυπουργέ...\nΌλα λάθος, κύριε πρωθυπουργέ...\nΣημείο προς σημείο αναίρεση των επιχειρημάτων που διατύπωσε στο διάγγελμά του ο κ. Σαμαράς, στην προσπάθεια του να γαντζωθεί στην εξουσία...\nΣυνήθως στα διαγγέλματα λέγονται βαρυσήμαντες κουβέντες, όπως εκείνη η φοβερή ατάκα του Τζον Κένεντι, «Μη ρωτάς τι έκανε η πατρίδα για σένα, να ρωτάς τι έκανες εσύ για την πατρίδα». Αντ’ αυτού, ο πρωθυπουργός στο διάγγελμά του απλώς επανέλαβε το...\nγνωστό και φθαρμένο «Φταίει ο ΣΥΡΙΖΑ!».\nΠάλι συγχέετε το «πρέπει» με το «θέλω». Για αλλάξτε το λίγο να δω κάτι… «Θέλω να μη γίνουν εκλογές». Τώρα μάλιστα, ακούγεται ακριβέστερο. Αλλά το «πρέπει» είναι άλλη υπόθεση. Στο κάτω κάτω, εκλογές σημαίνει προσφυγή στη λαϊκή ετυμηγορία. Τι καλύτερο, λοιπόν, εφόσον μόνος σας παραδέχεστε ότι διανύουμε περίοδο «πολιτικής αβεβαιότητας»; Την πολιτική αβεβαιότητα τη δημιούργησαν και την επέτειναν οι πολιτικές σας. Ας μη λησμονούμε ότι εσείς κυβερνάτε – όσο κυβερνάτε. Γιατί να πιστέψει κανείς ότι ένας πρόσκαιρος συμβιβασμός στο θέμα του προέδρου της Δημοκρατίας θα άρει την πολιτική αβεβαιότητα, όσο οι συνθήκες που την παράγουν θα παραμένουν αλώβητες;..\nΑναρτήθηκε από drama-town στις 6:20 π.μ.


ΝΕΑ ΜΕΤΡΑ: Το "κρυφό" κόστος των αιολικών πάρκων\nΑφορμή για το σημερινό μας σχόλιο είναι αυτή εδώ η ανάρτηση για το μέλλον του εξοπλισμού των αιολικών πάρκων στην χώρα μας. Συνοπτικά το άρθρο αναφέρεται στο μεγάλο κόστος αλλαγής εξοπλισμού, το οποίο χωρίζεται στο κόστος αποσυναρμολόγησης, μεταφοράς και "ανακύκλωσης" των κομματιών εκείνων που έχουν κλείσει το κύκλο ζωής τους...Ο αρθρογράφος αναρωτιέται, ποιος θα επωμιστεί το κόστος αυτό καθώς και το ποια θα είναι η τύχη της παραγωγής αιολικής ενέργειας στην χώρα μας όταν ο εξοπλισμός των υπαρχόντων πάρκων θα πρέπει ν' ανανεωθεί...\nΜια γρήγορη αναζήτηση στην υπάρχουσα νομοθεσία καταδεικνύει το κενό: η χώρα μας, ακολουθώντας το παράδειγμα άλλων ευρωπαϊκών χωρών, έδωσε τεράστιες φοροαπαλλαγές και ανταποδοτικά έσοδα στους "επενδυτές" τόσο των αιολικών όσο και των φωτοβολταϊκών πάρκων. Το πρόβλημα όμως ότι στην χώρα μας το βάρος της επένδυσης σήκωσαν (και σηκώνουν) σε μεγάλο βαθμό οι ιδιώτες καταναλωτές, οι οποίοι πληρώνουν τόσο τις "κοινωνικές" όσο και "περιβαλλοντικές" πολιτικές της κυβέρνησης, Μια ματιά στους λογαριασμούς της ΔΕΗ δείχνει το πως οι καταναλωτές πληρώνουν το διπλάσιο ποσό απ' αυτό που τους αντιστοιχεί στην κατανάλωσή τους: Κάτι που προφανώς δε συμβαίνει πουθενά αλλού στον πολιτισμένο κόσμο - εκεί το ποσοστό είναι μικρότερο, και όταν το κράτος θέλει να κάνει κοινωνική πολιτική αυτή χρηματοδοτείται από τον κρατικό προϋπολογισμό και τις εταιρείες παροχής ηλεκτρισμού (που έχουν συγκεκριμένες υποχρεώσεις βάση της άδειας δραστηριοποίησής τους - κάτι που δε συμβαίνει στην χώρα μας) όχι απευθείας από τους κατανωλωτές.\nΤο πρόβλημα όμως εδώ, δεν είναι τα ποσά που πληρώνουν οι καταναλωτές. Είναι η απουσία - κατά το νόμο - υποχρεώσεων των ιδιοκτητών των αιολικών πάρκων για κάλυψη του κόστους "διάλυσης" και αντικατάστασης εξοπλισμού, όταν αυτός περάσει το όριο ζωής τους. Υπάρχει άραγε κάποιος μηχανισμός ελέγχου των εγκατάστασεων; Κάποιος που θα πιστοποιεί ότι αυτό που πληρώνουμε ως πολίτες - μέσω του κράτους - λειτουργεί με βάση την περιβαλλοντική νομοθεσία και τους νομοθετημένους κανονισμούς ασφαλείας; Κάποιος που θα υποχρεώσει τον ιδιοκτήτη του πάρκου να πληρώσει τη διάλυση του εξοπλισμού και το άδειασμα του χώρου στον οποίο βρίσκονται, σύμφωνα με τους ευρωπαϊκούς και εθνικούς νόμους, όταν έρθει η ώρα; Υπάρχει πρόβλεψη για την υποχρέωση ύπαρξης κεφαλαίων όταν συστήνονταν αυτές οι εταιρείες που κοστίζουν εκατομμύρια ευρώ τον χρόνο σε όλους μας;\nΔυστυχώς μια ματιά στην κείμενη νομοθεσία αποδεικνύει ότι η απάντηση σε όλα αυτά τα ερωτήματα είναι αρνητική. Αλλά εδώ η κυβέρνηση με "οικολόγο" υπουργό και με "οικολόγους" κυβερνητικούς εταίρους, συνεχίζει στο ίδιο μνημονιακό μοντέλο (θυμηθείτε την περίπτωση της El Dorado). Όσο για το μέλλον; Τι τους νοιάζει; Αυτοί θα κυβερνούν σε 5 χρόνια;


βορειο ιστολογιο: ΤΟ "ΕΓΚΛΗΜΑ ΚΑΙ ΤΙΜΩΡΙΑ" ΚΑΙ Η ΝΤΟΣΤΟΓΙΕΦΣΚΙΚΗ ΗΘΙΚΗ\nΈνα ακόμη ενδιαφέρον σχόλιο του φιλόλογου Θανάση Μπαντέ για το "έγκλημα και τιμωρία" του Φ. Ντοστογιέφσκι.\nΦιοντορ Μιχαήλοβιτς Ντοστογιέφσκι(1821-1881)\n Η συνειδητή απόφαση μιας δολοφονίας οπωσδήποτε δεν είναι εύκολη υπόθεση. Ο νεαρός φοιτητής όμως, ο Ρασκόλνικοφ, την αποφασίζει και την εκτελεί από τις πρώτες σελίδες του πασίγνωστου παγκοσμίως αριστουργήματος του Ντοστογιέφσκι «Έγκλημα και τιμωρία». Δολοφονεί μια γριά και κλέβει τα λεφτά της. Τα κλεψιμαίικα τα θάβει κάτω από ένα δέντρο. Τα κίνητρα που τον ωθούν είναι καθαρά ηθικά. Η γριά είναι ζάμπλουτη κι ο φοιτητής ζει σ’ έναν κόσμο σκληρής ανέχειας και πείνας. Υπολογίζει ότι τα λεφτά της θα ταΐσουν πολλά παιδιά που γνωρίζει στη γειτονιά του. Από την άλλη η γριά τι τα χρειάζεται; Γιατί δεν τα δίνει η ίδια; Γιατί πρέπει να περιμένουμε να πεθάνει για να εκμεταλλευτούμε τον πολύτιμο για την επιβίωση πλούτο της; Κι όχι μόνο αυτό, αλλά η συγκεκριμένη γριά έχει αφήσει ήδη όλη της την περιουσία σ’ ένα μοναστήρι για να εξασφαλίσει τη μεταθανάτια ζωή, πράγμα που γνωρίζει καλά ο φοιτητής. Μ’ άλλα λόγια ούτε ο θάνατός της θα κάνει χρήσιμα τα πλούτη της αφού αυτομάτως θα αποτελέσουν περιουσιακό στοιχείο ενός μοναστηριού που δεν τα έχει καθόλου ανάγκη.\nΈτσι βρισκόμαστε μπροστά στο δίλημμα της ηθικής που έχει παρουσιαστεί κατά κόρον και που εξετάζει κι ο Ντοστογιέφσκι. Τι είναι ηθικότερο, το μεμονωμένο και αναφαίρετο δίκιο του ενός που όμως συγκρούεται με εκείνο της πλειοψηφίας ή νόμος πρέπει να είναι το όφελος των πολλών; Με δυο λόγια να ζήσει η γριά και να διαχειριστεί τα χρήματά της όπως θέλει – όπως άλλωστε έχει κάθε δικαίωμα – ή να θυσιαστεί για το κοινό όφελος που δεν είναι άλλο από το δίκιο των φτωχών; Ο φοιτητής σκεπτόμενος τα βάσανα της φτωχολογιάς και το δύσκολο – σχεδόν αδύνατο – της επιβίωσης έχει πάρει τις αποφάσεις του. Η θυσία της γριάς δεν είναι τίποτα μπροστά στην ευεργεσία που θα αποφέρει. Ο θεός θα του το συγχωρήσει βλέποντας μικρά σχεδόν ετοιμοθάνατα παιδιά να ανασταίνονται από το γάλα που θα πιούν μετά τη δολοφονία. Εξάλλου και η ίδια η γριά έχει ευθύνη. Πώς τολμά να παριστάνει τη θεοσεβούμενη και να ελπίζει στον παράδεισο όταν κρατάει τόσα πλούτη που της είναι άχρηστα σ’ ένα κόσμο που υποφέρει; Πώς τολμά να αφήνει τα λεφτά της σ’ ένα μοναστήρι; Είναι σαν να προσπαθεί να εξαγοράσει το θεό και δεν υπάρχει μεγαλύτερο αμάρτημα. Στο κάτω – κάτω ποιος θα νοιαστεί\nγια μια γριά που έχει φάει τα ψωμιά της και δεν έχει κανένα, μπροστά στην επιβίωση οικογενειών; Εφόσον η πεμπτουσία της ηθικής είναι η αγάπη και η ανιδιοτελής προσφορά στον άνθρωπο, ο φοιτητής δεν κάνει τίποτα το μεμπτό, απλώς ανακατανέμει τον πλούτο αποδίδοντας δικαιοσύνη σαν ένα άλλος Ρομπέν των Δασών.\nΈτσι βρισκόμαστε μπροστά σε μια οπτική της ηθικής που στηρίζεται στη λογική. Η προσωπική θεώρηση ή σκοπιά του ατομικού δίκιου δεν έχει καμία σημασία αφού έτσι κι αλλιώς, εξ ορισμού, ηθική σημαίνει το δίκιο των πολλών. Είναι αδύνατο να δεχτούμε την εξαθλίωση, που φτάνει στην ασιτία, των πολλών αποδεχόμενοι τα παράλογα πλούτη του ενός, ακόμη κι αν είναι νόμιμα. Κι εδώ είναι το δεύτερο σημείο που αξίζει να εστιάσει κανείς, δηλαδή η σύγκρουση ανάμεσα στην ηθική και το νόμο. Ο φοιτητής παραβαίνει το νόμο, αλλά η ηθική είναι με το μέρος του. Ο νόμος δεν πρέπει όμως να είναι ο θεματοφύλακας της τρέχουσας ηθικής; Ο νόμος δεν πηγάζει από την ιδιοσυγκρασία του κάθε λαού που εκφράζεται μέσα από την αντίληψη της ηθικής; Αφού συμβαίνουν αυτά τότε πώς δικαιολογείται η παραβίαση του νομικού κώδικα για την εξασφάλιση του ηθικού κώδικά; Ο νόμος δεν μπορεί να προσεγγίσει όλες τις παραμέτρους της ζωής ούτε μπορεί να ελιχθεί στις περιστάσεις όπως η ηθική. Με δυο λόγια δεν είναι τόσο προσαρμόσιμος στις απαιτήσεις τις καθημερινότητας που μπορεί να γεννήσει διλήμματα και αντιδικίες με τόσο πολύπλοκο υπόβαθρο που να διχάζουν την κοινή γνώμη για χρόνια κι ας έχει την πολυτέλεια της απολύτως ελευθεριακής προσέγγισης. Ο νόμος δηλαδή, αναγκαστικά, πολλές φορές συγκρούεται με την ηθική αφού είναι η άμεμπτη απόδοση ενός καταγεγραμμένου υλικού που οφείλει να προβλέψει τα πάντα, να τα οριοθετήσει και να καθορίσει ποινές, ενώ η ηθική ως μη καταγεγραμμένο και ως εκ τούτου ευέλικτο αγαθό προσαρμόζεται ξεχωριστά σε κάθε περιστατικό και το αξιολογεί αναλόγως. Για παράδειγμα εάν κάποιος σκοτώσει το βιαστή και δολοφόνο της κόρης του ενώ η κοινή γνώμη, που εκπροσωπεί την τρέχουσα ηθική, θα τον υποστηρίξει ανεπιφύλακτα ο νόμος, αν και θα αναγνωρίσει οπωσδήποτε ελαφρυντικά, είναι αδύνατο να τον αθωώσει. Έτσι και στη συγκεκριμένη υπόθεση, ενώ ο φοιτητής παρουσιάζεται ως θεματοφύλακας και προστάτης της ηθικής, είναι αντικείμενο έρευνας για την αστυνομία με ξεκάθαρο σκοπό την ομολογία του και την απόδοση ποινών.\nΈτσι περνάμε στο κύριο θέμα της Ντοστογιεφσκικής αλήθειας. Ο φοιτητής με το πέρας των ημερών αντί να βάλει σε εφαρμογή το σχέδιό του που αφορά το μοίρασμα των χρημάτων στους φτωχούς μένει αδρανής, απομονώνεται στο σπίτι του και τελικά συντρίβεται από το βάρος των πράξεών του. Ενώ ήταν θωρακισμένος ιδεολογικά και απολύτως πεπεισμένος για το δίκιο του καταρρέει και πέφτει σε παραληρηματικές κρίσεις, ανήμπορος να σηκώσει το βάρος των ενοχών του. Τα παραληρήματα και η ονειρική – κωματώδης κατάσταση του φοιτητή, φαινόμενα που ο Ντοστογιέφσκι τα ήξερε από πρώτο χέρι λόγω των επιληπτικών του κρίσεων, είναι καταγεγραμμένα με τόση λεπτομέρεια που θεωρούνται καθαρή ψυχολογική ανατομία. Ο Ντοστογιέφσκι θεωρείται δίκαια ο πατέρας της ψυχολογίας σε λογοτεχνικό επίπεδο και το αποδεικνύει περίτρανα στο «Έγκλημα και τιμωρία» όπου αφενός δίνει με απόλυτη πειστικότητα τη μεταστροφή του ήρωα που από την αμετάκλητη αποφασιστικότητα περνά στο δισταγμό, την ενοχή και τελικά τη συντριβή και ταυτόχρονα εμβαθύνει στην παραληρηματική κι ως εκ τούτου ακατανόητη συμπεριφορά του χαρακτήρα του τόσο πολύ που καταφέρνει να την κάνει χειροπιαστή και προσεγγίσιμη. Γίνεται δηλαδή ανατόμος μιας φυσιογνωμίας που περνά στα άκρα και που ταυτόχρονα πατά πάνω στη γη, που χάνει κάθε επαφή με την πραγματικότητα και ταυτόχρονα διεκδικεί την ισότητα και μεριμνά για την κοινή ευτυχία. Το πορτρέτο απογειώνεται με την εμφάνιση του αστυνομικού ανακριτή όπου ο φοιτητής κινείται από τη μια στην πραγματικότητα, αφού προσπαθεί να αποφύγει τις παγίδες του ανακριτή κι από την άλλη στο δικό του σκοτεινό και παραληρηματικό κόσμο. Παρακολουθούμε το παιχνίδι της γάτας και του ποντικού σε απόλυτη πληρότητα τόσο στην αστυνομική του υπόσταση όσο και στο απύθμενο ψυχολογικό του βάθος.\nΚαι μέσα σ’ αυτά τα τεράστια δραματουργικά ύψη που αποκτούν ψυχολογικό, αστυνομικό, συγκινησιακό, νομικό και κοινωνικό υπόβαθρο βρισκόμαστε και πάλι μπροστά στα γνωστά παιχνιδάκια της ηθικής που επαναπροσδιορίζεται ή τουλάχιστο επιχειρείται να επαναπροσδιοριστεί σε όλα τα επίπεδα. Ο ήρωας βρίσκει καταφυγή, παρηγοριά κι ανακούφιση στη συντροφιά μιας πόρνης. Έτσι βλέπουμε άτομα που από θέση αρχής γνωρίζουν την ηθική κατακραυγή – ένας δολοφόνος και μια πόρνη – να γίνονται ήρωες από τον Ντοστογιέφσκι και να κερδίζουν την αμέριστη συμπάθια του αναγνώστη. Η πόρνη αποκτά διάσταση σχεδόν αγιοσύνης αφού είναι ο μόνος άξιος εξομολόγος του φοιτητή, ο μόνος άνθρωπος που γνωρίζει σε βάθος τα ανθρώπινα βάσανα και μπορεί να προσφέρει λύτρωση με την ταπεινοφροσύνη της. Είναι η άλλη μορφή της σοφίας που γεννιέται μέσα από την ανέχεια και διατηρείται από την ταπεινότητα και την αγάπη για το συνάνθρωπο. Αν αναλογιστούμε ότι όλα αυτά γράφονται το 1866 μπορούμε να καταλάβουμε το πόσο μπροστά από την εποχή του βρίσκεται ο Ντοστογιέφσκι αφού απενοχοποιεί ηθικά όλες τις περιφρονητέες ομάδες βάζοντας πάνω απ’ όλα την ανθρώπινη προσέγγιση. Τελικά τίποτε δεν είναι ηθικό ή ανήθικο από θέση αρχής. Όλα αναποδογυρίζουν κι όλα οφείλουν να αναθεωρηθούν. Ο φοιτητής σκοτώνει τη γριά για το κοινό όφελος. Το ομαδικό συμφέρον τον απενοχοποιεί; Τότε γιατί συντρίβεται; Από την άλλη ο φοιτητής αναρωτιέται πώς ο Ναπολέων οδήγησε τόσους ανθρώπους στο θάνατο χωρίς την παραμικρή ενοχή. Άραγε ο Ναπολέων θα συντρίβονταν αν σκότωνε τη συγκεκριμένη γριά; Προφανώς όχι. Τι είναι λοιπόν αυτή η τρέχουσα ηθική που ηρωοποιεί ανθρώπους που προκαλούν ομαδικούς θανάτους στα πλαίσια πατρίδων ή ιδεολογιών ή οτιδήποτε άλλο και καταποντίζει ανθρώπους που προβαίνουν σε μεμονωμένες και καθαρά προσωπικές παρεκκλίσεις που εξυπηρετούν την ατομική τους ηθική; Σε μια παραληρηματική αποθέωση ο νεαρός φοιτητής φωνάζει ότι σκότωσε τη γριά για να δει αν είναι Ναπολέων. Αυτή η φαινομενική ασυναρτησία δίνει ξεκάθαρα το στίγμα της Ντοστογιεφσκικής ηθικής που παρουσιάζεται ως κάτι ρευστό κι απροσδιόριστο, ως κάτι που τελικά αφορά τους ταπεινούς ανθρώπους αφού μόνο ο Ρασκόλνικοφ μπορεί να συντριβεί από τη δολοφονία της γριάς ενώ ο Ναπολέων όχι.\nΑναρτήθηκε από Δ.Πετρίδης στις 20:39